hotchpotch/miracl-hf-unified huggingface dataset:
คาร์ล เดอนิทซ์
คาร์ล เดอนิทซ์ (; 16 กันยายน ค.ศ. 1891 – 24 ธันวาคม ค.ศ. 1980) เป็นจอมพลเรือชาวเยอรมันผู้มีบทบาทสำคัญในประวัติศาสตร์กองทัพเรือสมัยสงครามโลกครั้งที่สอง เดอนิทซ์สืบทอดตำแหน่งประมุขแห่งรัฐเยอรมนีต่อจากอดอล์ฟ ฮิตเลอร์
เขาเริ่มอาชีพในกองทัพเรือจักรวรรดิเยอรมันก่อนสงครามโลกครั้งที่หนึ่ง ใน ค.ศ. 1918 ขณะที่เขาบังคับการเรือดำน้ำ UB-68 เรือถูกกองทัพบริติชจมและเดอนิทซ์ถูกจับเป็นเชลย ระหว่างอยู่ในค่ายเชลยศึก เขาสรุปสิ่งที่ต่อมาเขาเรียกว่ารูเดิลทัคทิค ("ยุทธวิธีฝูง" หรือเรียกทั่วไปว่า "ฝูงหมาป่า") เมื่อสงครามโลกครั้งที่สองอุบัติ เขาเป็นนายทหารเรือดำน้ำอาวุโสในครีคส์มารีเนอ ต่อมาในเดือนมกราคม ค.ศ. 1943 เขาได้ยศจอมพลเรือ และสืบตำแหน่งผู้บัญชาการใหญ่กองทัพเรือจากจอมพลเรือ เอริช เรเดอร์
หลังการอสัญกรรมของอดอล์ฟ ฮิตเลอร์ในวันที่ 30 เมษายน ค.ศ. 1945 พินัยกรรมของฮิตเลอร์ได้แต่งตั้งเขาเป็นผู้สืบทอดประมุขแห่งรัฐจากฮิตเลอร์ ทั้งตำแหน่งประธานาธิบดีเยอรมนีและผู้บัญชาการทหารสูงสุด วันที่ 7 พฤษภาคม ค.ศ. 1945 เขาสั่งให้อัลเฟรท โยเดิล หัวหน้าเสนาธิการของกองบัญชาการทหารสูงสุด ลงนามตราสารยอมจำนนในแร็งส์ ประเทศฝรั่งเศส เดอนิทซ์ยังเป็นหัวหน้ารัฐบาลเฟล็นส์บวร์คจนถูกฝ่ายสัมพันธมิตรยุบเมื่อวันที่ 23 พฤษภาคม ที่การพิจารณาคดีเนือร์นแบร์ค เขาถูกพิพากษาลงโทษฐานอาชญากรรมสงครามและตัดสินลงโทษจำคุกสิบปี หลังการปล่อยตัว เขาใช้ชีวิตเงียบ ๆ ในหมู่บ้านแห่งหนึ่งใกล้ฮัมบวร์คจนเสียชีวิตใน ค.ศ. 1980
วิลเฮ็ล์ม ไคเทิล
วิลเฮ็ล์ม โบเดอวีน โยฮัน กุสทัฟ ไคเทิล () เป็นจอมพลเยอรมันซึ่งดำรงตำแหน่งหัวหน้ากองบัญชาการใหญ่แห่งแวร์มัคท์ ตลอดช่วงสงครามโลกครั้งที่สองในทวีปยุโรป ตำแหน่งของเขาเทียบได้กับรัฐมนตรีกลาโหม หลังสิ้นสุดสงคราม เขาถูกนำตัวเข้ารับการพิจารณาคดีเนือร์นแบร์คของสัมพันธมิตร เขาได้พยายามต่อสู้คดีแต่กลับถูกตัดสินโทษประหารชีวิตด้วยการแขวนคอ เขาถือเป็นหนึ่งในสามผู้บัญชาการทหารระดับสูงสุดของเยอรมันที่ถูกนำตัวขึ้นพิจารณาคดี
โปเยโปโลเย เย้ยฟ้าแล้วก็ท้า ภาค 3
โปเยโปโลเย เย้ยฟ้าแล้วก็ท้า ภาค 3 () เป็นภาพยนตร์กำลังภายในสัญชาติฮ่องกง ปี ค.ศ. 1991 นำแสดงโดย เหลียง เฉาเหว่ย, หวัง จู่เสียน, นีน่า ลี, จาง เสฺวโย่ว กำกับภาพยนตร์โดย เฉิงเสี่ยวตง และอำนวยการสร้างโดย ฉีเคอะ ภาพยนตร์เรื่องนี้มีเนื้อหาที่เกิดขึ้นหลังจากภาคแรกมานานนับร้อยปี หลังจากที่ปีศาจต้นไม้และสะกดลง และได้ถูกคืนชีพขึ้นมาอีกครั้ง โดยภาพยนตร์เรื่องนี้เป็นภาคต่อของโปเยโปโลเย เย้ยฟ้าแล้วก็ท้า ภาค 2
ภาพยนตร์เรื่องนี้มีเรื่องราวเกิดขึ้นนับร้อยปีให้หลัง เมื่อหลวงจีนหนุ่ม ซีฟาง ร่วมเดินทางไปกับอาจารย์คือ ไต้ซือไป๋หยุน เพื่ออัญเชิญพระทองไปยังเมืองหนึ่ง ขณะเดินทางได้พบกับปีศาจสาว เสี่ยวจั๋ว ที่ดอยฮั่วฟางทำให้หลงใหล แต่ฟางไม่หลงเสน่ห์ ทำให้จอมปีศาจต้นไม้พันปีไม่พอใจและออกอาละวาด ไต้ซือได้ต่อสู้กับจอมปีศาจและถูกจับตัวไป ฟางจึงร่วมมือกับจอมยุทธรับจ้างที่ชื่อ หยิน เดินทางไปช่วยอาจารย์โดยมีเสี่ยวจั๋วคอยช่วยเหลือทำให้ทั้งคู่เกิดความรักต่อกัน แต่อุปสรรคคือจอมปีศาจได้เก็บเถ้ากระดูกของนางไว้ นอกจากต้องช่วยเหลืออาจารย์แล้ว ฟางยังต้องชิงเถ้ากระดูกของคนรักมาให้ได้อีกด้วย
ยูลีอุส ชไตรเชอร์
ยูลีอุส ชไตรเชอร์ () เป็นสมาชิกระดับแกนนำของพรรคนาซีในช่วงก่อนสงครามโลกครั้งที่สอง เขาเป็นผู้ก่อตั้งและสำนักพิมพ์ของการต่อต้านยิว หนังสือพิมพ์ " Der Stürmer" ซึ่งกลายเป็นองค์กรโฆษณาชวนเชื่อหลักของพรรคนาซี บริษัทสำนักพิมพ์ของเขายังได้ปล่อยหนังสือสามเล่มที่มีเนื้อหาการต่อต้านยิวสำหรับเด็กรวมทั้ง "Der Giftpilz" ซึ่งเป็นหนึ่งในผลงานที่ได้แพร่หลายมากที่สุดของการโฆษณาชวนเชื่อซึ่งในเนื้อหานั้นได้กล่าวเตือนเกี่ยวกับอันตรายจากชาวยิวที่มีความร้ายกาจโดยใช้คำอุปมากล่าวถึงเห็ดพิษร้ายแรง ต่อมาเขาได้รับตำแหน่งเป็นเกาไลเทอร์ประจำฟรังเคิน หัวหน้าพรรคนาซีบริหารในเขตเกา (จังหวัด) ของรัฐบาวาเรีย ประเทศเยอรมนีระหว่างปี 1933-40 หลังสงคราม เขาถูกจับกุมและนำตัวไปพิจารณาคดีที่เนือร์นแบร์ค ถูกตัดสินให้ได้รับโทษประหารชีวิตด้วยการแขวนคอ เมื่อวันที่ 16 ตุลาคม 1946
กรมทหารราบที่ 369 (สหรัฐอเมริกา)
กรมทหารราบที่ 369 หรือชื่อเก่าคือ15th New York National Guard Regimentเป็นกรมทหารราบของหน่วยรักษาดินแดนของกองทัพสหรัฐอเมริกา ในช่วงสงครามโลกครั้งที่หนึ่งและสงครามโลกครั้งที่สองกรมทหารราบนี้มีทหารเป็นชาวอเมริกันเชื้อสายแอฟริกาและPuerto Ricansเป็นกรมทหารราบแรกที่มีทหารผิวสิในกองชุดรบสหรัฐอเมริกาในสงครามโลกครั้งที่หนึ่งกรมทหารราบได้ต่อสู้จนได้รับฉายาว่าHell Fighters , Black Rattlers และ Men of Bronzeโดยกองทัพฝรั่งเศสจากความกล้าหาญที่กรมทหารราบไม่ยอมเสียแนวสนามเพลาะให้ศัตรู
ตราแผ่นดินของสาธารณรัฐของสหภาพโซเวียต
ตราแผ่นดินของสาธารณรัฐในสหภาพโซเวียต (, ) ส่วนใหญ่ประกอบไปด้วยค้อนและเคียวและดาวสีแดงที่เป็นสัญลักษณ์ของลัทธิคอมมิวนิสต์เช่นเดียวกับพระอาทิตย์ขึ้น ( แต่ในกรณีสาธารณรัฐสังคมนิยมโซเวียตลัตเวีย ตั้งแต่ทะเลบอลติกทางตะวันตก ลัตเวียก็อาจจะตีความว่าเป็นพระอาทิตย์ตก) ล้อมรอบด้วยพวงข้าวสาลี (ยกเว้น สาธารณรัฐสังคมนิยมโซเวียตคารีโล-ฟินนิช เป็นพวงข้าวไร) มีคำขวัญของสหภาพโซเวียต" ชนกรรมาชีพทั่วโลกจงสามัคคีกัน!.", ทั้งในภาษาของสาธารณรัฐรัสเซียและภาษาประจำแต่ละรัฐ นอกเหนือไปจากนี้เป็นสัญลักษณ์ที่แสดงถึงลักษณะของภูมิทัศน์ท้องถิ่นเศรษฐกิจหรือวัฒนธรรมในแต่ละรัฐ
อนุกรมสลับ
ในทางคณิตศาสตร์ อนุกรมสลับ คืออนุกรมอนันต์ที่อยู่ในรูป
โดยที่ "a" > 0 สำหรับทุก "n" แต่ละพจน์ของอนุกรมจะมีเครื่องหมายบวกและลบสลับกัน เช่นเดียวกับอนุกรมอื่นๆ อนุกรมสลับจะลู่เข้าก็ต่อเมื่อลำดับของผลบวกจำกัดพจน์ลู่เข้า
อนุกรมลู่ออก
ในทางคณิตศาสตร์ อนุกรมลู่ออก เป็นอนุกรมที่ไม่ลู่เข้า นั่นคือลำดับอนันต์ของผลบวกจำกัดพจน์ไม่สามารถหาลิมิตที่เป็นจำนวนจำกัดได้
หากอนุกรมหนึ่งลู่เข้า แต่ละพจน์ของอนุกรมจะต้องลู่เข้าสู่ศูนย์ ดังนั้นอนุกรมที่แต่ละพจน์ไม่ลู่เข้าสู่ศูนย์จะลู่ออกเสมอ อย่างไรก็ตาม บทกลับนั้นไม่เป็นจริง อนุกรมที่แต่ละพจน์ลู่เข้าสู่ศูนย์นั้นไม่จำเป็นต้องลู่เข้า ตัวอย่างค้านเช่น ลำดับฮาร์โมนิก
โมโนโทน
วงดนตรีโมโนโทน (Monotone Group)
วงดนตรีโมโนโทน (Monotone Group) มีเพลงที่เป็นที่รู้จักอย่าง “Celebration” และสมาชิกอย่างเบน ชลาทิศ ตันติวุฒิ, กิฟทฺ์ โมโนโทน และ ใหญ่ โมโนโทน ผลงานหลาย ๆ เพลงได้ถูกเข้าชาร์ท Fat 40 ในคลื่น FM 104.5 และ 103.5 Mhz., 2 เพลงบรรเลงในอัลบั้ม Monotone ปี 2545 ได้ถูกเสนอชิงรางวัล เพลงบรรเลงยอดเยี่ยมแห่งปี ซึ่งจัดโดยนิตยสาร สีสัน อวอร์ด (Season Awards 2002-2003)
และเพลง Celebration จากอัลบั้ม Monotone ปี 2545 ได้รับการคัดเลือกเป็น 1 ใน 5 เพลงที่ได้รับการเสนอชื่อเข้าชิงรางวัล Record of the year ในงาน Fat awards ประจำปี 2545
วัฒนธรรมของ Monotone คือแต่ละคนมาพบกันเพื่อแลกเปลี่ยนความรู้และรสนิยมการฟังเพลงกันอย่างสนุกสนาน ไม่มีใครเป็นฝ่ายสอนใครอยู่ฝ่ายเดียว ทุกคนเรียนรู้จากกันและกัน และไม่ลูกน้อง ไม่มีเจ้านายเป็นชุมชนคนทำดนตรีที่ไม่จำกัดรูปแบบ หลากหลายในแนวทางและความคิด มีสมาชิกหลัก ๆ ประมาณ 15 คน ซึ่งจำนวนสมาชิกตั้งไว้แบบไม่จำกัด เพราะเป็นชุมชนคนที่รักดนตรีมารวมกัน มีการเข้า-ออกได้ บางคนเรียนอยู่ที่ต่างประเทศบางคนอาจได้ร่วมงานกับค่ายใหญ่ ๆ ซึ่งไม่สามารถมาร่วมงานเหมือนเช่นเคยแต่ยังเป็นเพื่อนที่ยังใช้เวลาว่างเล่นดนตรีและแต่งเพลงร่วมกัน
ประกอบด้วยค่ายเพลงนี้ ก่อตัวขึ้นจากกลุ่มหนุ่มสาวที่รู้จักกันผ่านอินเทอร์เน็ตในเว็บที่เปิดให้ส่งเพลงขึ้นเผยแพร่ ชื่อ “Monotone” สมาชิกยุคก่อตั้งทุกคนร่วมกันตั้งขึ้นให้เป็นเกียรติแก่ “โทนี่” แกนหลัก ส่วนชื่อบริษัทและสตูดิโอของพวกเขากลับใช้ชื่อ “Be Quiet” มาจากการที่ออฟฟิศมักจะเอะอะไปด้วยเสียงเฮฮา ภายในสำนักงานเล็กๆ ย่านสุขุมวิท 23 ของบริษัท Be Quiet ประกอบด้วยห้องบันทึกเสียงหลัก 1 ห้อง กับเครื่องคอมพิวเตอร์และอุปกรณ์อื่นๆ เช่นกีตาร์ ภายนอกตามซอกทางเดินเป็นโต๊ะทำงานไม่กี่ตัวกับหนังสือการ์ตูนวางกระจายอยู่ คล้ายชมรมนักศึกษาในมหาวิทยาลัย
สมาชิก Monotone เปรียบเทียบการพบกันของพวกเขาว่าเสมือนแต่ละคนเป็นดาวที่มีโคจรผ่านกันแล้วดึงดูดกันเข้ามาเรื่อยๆ จนเป็นกลุ่มใหญ่ นอกจากเพื่อความสนุกแล้วก็เพื่อแปลงการทำเพลงจากงานอดิเรกให้เป็นงานหลักขึ้นมา สมาชิก Monotone ไล่เรียงถึงช่องทางที่พวกเขาใช้เผยแพร่ผลงาน ตั้งแต่เว็บ Coolvoice.com, Fat Radio, ร้านน้อง ท่าพระจันทร์ และร้าน DJ Siamและนิตยสาร a day โดยกลุ่ม Monotone ได้ไปเล่นให้กับงานกิจกรรมหนึ่งของ a day โดยนำแผ่นชุดแรกที่ผลิตเองทั้งหมด ไปขายด้วยและขายได้ไม่เหลือ ทาง a day จึงแนบใบสั่งซื้ออัลบั้มชุดนี้ให้เป็นพิเศษแนบในนิตยสาร a day ฉบับหนึ่ง ซึ่งช่วยทำให้ Monotone เป็นที่รู้จักอย่างรวดเร็วยิ่งขึ้น
 * Beach Boy (Feat.สิงโต นำโชค)
* ขอบคุณที่เข้าใจ (โฆษณา AIS ชีวิตจัดการได้)
* ถ้าฉันเป็นเธอ
* Superstar
* เพลงรักเพลงหนึ่ง
ชนุชตรา สุขสันต์
ชนุชตรา สุขสันต์ ชื่อเล่น นาย เกิดวัน อาทิตย์ ที่ 19 พฤษภาคม 2534 เข้าวงการบันเทิงจากการประกวดนางแบบ ได้ตำแหน่งขวัญใจช่างภาพสื่อมวลชน มิสแกรนด์ไทยแลนด์ 2013 เป็นรองมิสเอิร์ธไทยแลนด์ 2013
ด้านการศึกษา จบการศึกษาระดับปริญญาตรี คณะอุตสาหกรรมการท่องเที่ยวและการบริการสาขาการโรงแรม มหาวิทยาลัยรังสิต จบการศึกษาระดับปริญญาโท หลักสูตรบริหารธุรกิจ สาขา Hotel and Tourism Management มหาวิทยาลัยนานาชาติแสตมฟอร์ด
ปัจจุบันกำลังคบหาดูใจกับ เคลลี่ ธนะพัฒน์ และในวันที่ 10 ตุลาคม 2561 ทั้งคู่ได้หมั้นหมายไปอย่างราบรื่นไปกันที่เรียบร้อย ส่วนพิธีฉลองสมรสจะจัดขึ้นในช่วงต้นปี2562
https://www.instagram.com/chanuchtra อินสตาแกรม
มือพังโบเช
มือพังโบเช () โครงกระดูกมือลึกลับที่เชื่อกันว่าเป็นกระดูกมือของเยติ หรือมนุษย์หิมะ สัตว์ประหลาดที่มีรูปร่างใหญ่โตเหมือนมนุษย์ แต่มีขนดกปกคลุมทั้งตัว ยกเว้นใบหน้า ที่มีผู้พบเห็นจำนวนมากและอยู่ในความเชื่อของชาวพื้นเมืองที่เทือกเขาหิมาลัย
กระดูกชิ้นดังกล่าวถูกเก็บอยู่ในวัดทางพุทธศาสนาแบบทิเบตแห่งหนึ่ง ที่พังโบเช ในหมู่บ้านคุมจุง ทางภาคกลางตอนเหนือของเนปาล พร้อมกับสิ่งที่เชื่อกันว่าเป็นหนังหัวของเยติ (ปัจจุบัน หนังหัวชิ้นดังกล่าวได้รับการพิสูจน์ทางวิทยาศาสตร์แล้วว่า เป็นหนังหัวของสัตว์กีบจำพวกแอนทิโลปหรือแพะภูเขา) เป็นที่รู้จักจากการที่มหาเศรษฐีและนักผจญภัยกลางแจ้งชาวอเมริกัน ทอม สลิก ได้ออกเดินทางไปเนปาลพร้อมด้วยคณะสำรวจเพื่อตามหาเยติเมื่อปลายยุคทศวรรษที่ 1950 ปีเตอร์ เบิร์น หนึ่งในคณะสำรวจเล่าว่า ในปี ค.ศ. 1959 เขาได้ทราบจากชาวบ้านว่าที่วัดแห่งนี้มีกระดูกมือของเยติอยู่ จึงได้เข้าไปดู ลามะที่วัดให้การต้อนรับเป็นอย่างดี โดยเก็บรักษาไว้เป็นอย่างดีที่วัดในห้องที่ลงกลอนกุญแจอย่างหนาแน่น โดยเก็บไว้ในกล่อง เมื่อหยิบออกมาก็พบเป็นกระดูกมือที่ทำให้แห้ง เป็นมือขนาดเท่ากับมือผู้ชายทั่วไป เมื่อเบิร์นถามว่า ขอได้ไหม ลามะตอบว่า ไม่ได้ แต่อนุญาตให้ถ่ายรูปได้ เบิร์นจึงถ่ายรูปไว้และส่งรูปไปที่ลอนดอน ให้กับนักวานรวิทยา ออสมอน ฮิลล์ ซึ่งฮิลล์ตอบกลับมาว่า ต้องได้มือนั้นมาหรือได้ตัวอย่างบางส่วน ที่สุดลามะรูปที่อาวุโสรูปหนึ่งอนุญาตให้เบิร์นนำชิ้นส่วนที่เป็นนิ้วมือไปได้ และทิ้งที่เหลือเอาไว้ เขาจึงติดต่อไปยังสลิกด้วยโทรเลขว่าได้นิ้วมือมาแล้ว และจะให้ดำเนินการอย่างไรต่อ สลิกตอบมาว่าให้เดินทางไปยังกัลกัตตา เบิร์นจึงออกเดินทางด้วยรถไฟไปยังกัลกัตตา เพื่อพบกับดาราฮอลลีวูดชื่อดัง เจมส์ สจวต และภรรยาของเขา กลอเรีย สจวต ทั้งหมดนัดพบกันที่โรงแรมแกรนด์ เมื่อได้เห็นตัวอย่างนิ้วมือแล้ว คู่สามีภรรยาสจวตกังวลเรื่องด่านศุลกากรที่กัลกัตตา คุณนายสจวตจึงเก็บนิ้วนั้นไว้ในกล่องใส่ชุดชั้นในของเธอ เมื่อไปถึงลอนดอน ปรากฏว่ากล่องชุดชั้นในนั้นหายไป แต่หลังจากนั้นเพียงไม่กี่วัน ที่โรงแรมคลาริต มีผู้ชายคนหนึ่งมาที่แผนกต้อนรับของโรงแรม แจ้งว่ามีเจ้าหน้าที่ศุลกากรต้องการพบ เจมส์ สจวต จึงบอกให้มา เจ้าหน้าที่ศุลกากรคนหนึ่งได้นำกล่องชุดชั้นในของคุณนายสจวตมาด้วยและยื่นให้เธอ เธอกล่าวขอบคุณและถามว่า คุณไม่ได้เปิดดูใช่ไหม เจ้าหน้าที่ผู้นั้นตอบว่า พนักงานศุลกากรอังกฤษไม่เคยเปิดกล่องชุดชั้นในผู้หญิง ทั้งหมดนั่นคือ วิธีที่นิ้วมือนั้นออกจากเนปาลไปยังอังกฤษเพื่อทำการตรวจสอบโดยนักวิทยาศาสตร์
ออสมอน ฮิลล์ ได้ทำการตรวจสอบอยู่หลายครั้ง พบว่าเป็นนิ้วหัวแม่มือ แต่ไม่ใช่นิ้วมนุษย์ จนกระทั่งฮิลล์ถึงแก่กรรมลงไป ไม่มีใครรู้ว่านิ้วนั้นอยู่ที่ไหน จนกระทั่งในปลายปี ค.ศ. 2011 มีประกาศว่านิ้วมือนั้นมีดีเอ็นเอของมนุษย์อยู่ และกำลังอยู่ในการดำเนินการตรวจสอบที่เอดินบะระ
พอร์เตอร์ รอบินสัน
พอร์เตอร์ เวสตัน รอบินสัน () เป็นดีเจ โปรดิวเซอร์เพลงและนักดนตรีชาวอเมริกันจากเมือง แชเปิลฮิลล์ รัฐนอร์ทแคโรไลนา รอบินสันออกซิงเกิลเดียวหลายเพลง แต่ละเพลงของเขาเป็นเพลงอิเล็กทรอนิกส์มีความหลากหลายแนว อัลบั้มแรกของเขา "เวิลส์", ออกจำหน่ายเมื่อวันที่ 12 สิงหาคม 2014 เมื่อวันที่ 20 มีนาคม 2015 เขาได้รับรางวัล MTVu ประจำปี 2015 ตอนนี้ชื่อของเขาติดอันดับที่ 90 ในนิตยสาร "DJ Mag" จากรายชื่อดีเจอันดับท็อป 100 ในปี 2016
ปี 2018 ได้โปรดิวเซอร์ ในซิงเกิ้ล "GTFO" (Get The *cuk Out) ในอัลบั้มชุดที่ 15 "Caution" ของมารายห์ แครี ร่วมกับนักแต่งเพลง-โปรดิวเซอร์ รุ่นใหม่ไฟแรงอย่าง Bibi Bourelly, Jordon Manswell และ Nineteen85
ไปต่อไป
ไปต่อไป สตูดิโออัลบั้มเต็มชุดที่ 2 ของ อิทธิ พลางกูร ออกวางแผงครั้งแรกเมื่อ พ.ศ. 2532 ภายใต้สังกัด อาร์เอส โปรโมชั่น กรุ๊ป โดยอัลบั้มชุดนี้ออกวางแผงเพื่อต่อยอดความสำเร็จจากอัลบั้ม ให้มันแล้วไป สตูดิโออัลบั้มเต็มชุดแรกที่ออกวางแผงเมื่อ พ.ศ. 2531 ซึ่งอัลบั้มไปต่อไปก็ยังประสบความสำเร็จอย่างสูงไม่แพ้อัลบั้มชุดแรก
ในอัลบั้มชุดนี้มีเพลงดังที่ได้รับความนิยมตามหน้าปัทม์วิทยุได้แก่ ไปต่อไป ที่ได้นายแบบชื่อดังในยุคนั้นอย่าง เจค ศตวรรษ ดุลยวิจิตร มาร่วมแสดงเป็นพระเอกมิวสิควิดีโอเช่นเดียวกับเพลง ให้มันแล้วไป ในอัลบั้มชุดแรกที่ได้นายแบบดังอีกคนในยุคนั้นอย่าง ธานินทร์ ทัพมงคล มาร่วมแสดงก่อนที่ธานินทร์จะได้ออกอัลบั้มเพลงชุดแรกและชุดเดียวของเขากับทางค่ายอาร์เอสในเวลาต่อมาและเพลง กายช้ำ
วัดดอนทองวราราม
วัดดอนทองวราราม ตั้งอยู่ที่บ้านหัน หมู่ที่ 13 ตำบลโพนงาม อำเภอกมลาไสย จังหวัดกาฬสินธุ์ เป็นวัดของคณะสงฆ์ในสังกัดคณะสงฆ์นิกาย มีพระพุทธรูปหลวงพ่อพุทธชินราชจำลอง และพระพุทธเมตตา เป็นพระที่ชาวบ้านนับถือ และเป็นวัดที่เป็นศูนย์กลางในการรักษาศรัทธาของชาวบ้านหันนับแต่อดีตจนกระทั่งปัจจุบัน
วัดดอนทองวราราม ก่อตั้งขึ้นเมื่อ พ.ศ.2545 โดยการบริจาคที่ในการจัดสร้างเริ่มต้นของชาวบ้านนำโดยพระมหาธานินทร์ อาทิตวโร ร่วมบริจาคที่ดินในการจัดสร้างวัดรวมประมาณ 20 ไร่ จากได้เริ่มสร้างอุโบสถ สร้างกุฏิ สร้างศาลาการเปรียญ เมรุ เป็นต้น จนกลายเป็นศูนย์กลางของชุมชนในการเผยแผ่พระพุทธศาสนา
สโมสรฟุตบอลทรู แบงค็อก ยูไนเต็ดในฤดูกาล 2560
ฤดูกาล 2560 เป็นฤดูกาลที่ 7 ของ ทรู แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด.
นี่คือการเปลี่ยนแปลงชื่อของแบงค็อก ยูไนเต็ด.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
ทางแยกต่างระดับชลบุรี
ทางแยกต่างระดับชลบุรี () เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 344
ทางแยกต่างระดับพานทอง
ทางแยกต่างระดับพานทอง () เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 315
ทางแยกต่างระดับปลวกเกตุ
ทางแยกต่างระดับปลวกเกตุ () เป็นทางแยกต่างระดับแห่งหนึ่งในจังหวัดระยอง เป็นจุดตัดระหว่างทางหลวงแผ่นดินหมายเลข 36 กับทางหลวงแผ่นดินหมายเลข 3
เป็ดบ้าน
เป็ดบ้าน เป็นเป็ดสายพันธุ์ที่เป็นสัตว์เชื่อง เหมาะสำหรับนำมาเลี้ยงภายในบ้าน มักนำมาทำเป็นอาหาร และสามารถนำขนมาทำเครื่องประดับได้ เป็ดหลายตัวยังคงถูกเลี้ยงไว้เพื่อการแสดงอีกด้วย เป็ดบ้านส่วนใหญ่นั้นสืบเชื้อสายมาจากเป็ดแมลลาร์ด ("Anas platyrhynchos") และมักอาศัยอยู่ห่างจากเป็ดเทศ ("Cairina moschata")
ปัญหาบาเซิล
ปัญหาบาเซิล เป็นปัญหาทางคณิตวิเคราะห์ที่เกี่ยวข้องกับทฤษฎีจำนวน ปัญหานี้ถูกตั้งขึ้นครั้งแรกโดย ปิเอโตร เมนโกลี ในปี พ.ศ. 2187 และถูกแก้โดย เลออนฮาร์ด ออยเลอร์ ในปี พ.ศ. 2277 ปัญหานี้ได้ตั้งชื่อตามชื่อของเมืองบาเซิล บ้านเกิดของออยเลอร์
ปัญหาดังกล่าวเกี่ยวกับการหาผลรวมของอนุกรม
ผลรวมของอนุกรมดังกล่าวมีค่าประมาณ 1.644934 ปัญหาบาเซิลถามถึงการหาค่าที่แม่นยำในรูปแบบปิดของผลรวมดังกล่าว ออยเลอร์ค้นพบว่าผลรวมดังกล่าวมีค่าเท่ากับ และได้ประกาศการค้นพบในปี พ.ศ. 2277
กองทัพอิรัก
กองทัพอิรัก () มีชื่อทางการว่า กองกำลังภาคพื้นดินอิรัก () เป็นกองกำลังภาคพื้นดินและเป็นส่วนหนึ่งของกองทัพทุกเหล่าทัพของอิรัก และมีบทบาทต่อชาติอิรักมากโดยเฉพาะในช่วงคริสต์ศตวรรษที่ 20 ถึง 21
เดิมกองทัพอิรักสมัยใหม่ถูกก่อตั้งขึ้นโดยสหราชอาณาจักรในสมัยระหว่างสงครามของการควบคุมอำนาจของอิรักในอาณัติโดยพฤตินัยของอังกฤษ ภายหลังการบุกครองโดยกองกำลังของสหรัฐอเมริกาในปี พ.ศ. 2546 กองทัพอิรักก็ถูกก่อตั้งขึ้นใหม่อีกครั้งตามแบบอเมริกันซึ่งมีกองกำลังช่วยจำนวนมหาศาลจากสหรัฐอเมริกาในทุกระดับ เนื่องจากการจลาจลในอิรักซึ่งเริ่มต้นอย่างช้าๆ ภายหลังจากการบุกครองในครั้งนั้น และภายหลังจากการถอนกองกำลังทหารของสหรัฐอเมริกาในปี พ.ศ. 2554 กองกำลังทั้งหมดของอิรักก็มีหน้าที่ในการรักษาความปลอดภัยของประเทศอย่างเต็มที่ บทความหนึ่งในหนังสือพิมพ์"นิวยอร์กไทมส์"ได้กล่าวไว้ว่า ระหว่างปี พ.ศ. 2547 จนถึง 2557 นั้น ทางสหรัฐอเมริกาได้จัดเตรียมกองกำลังอิรักโดยใช้งบประมาณกว่า 25 ล้านดอลลาร์สหรัฐจากกระทรวงการคลังของอิรักสำหรับการฝึกฝนและเครื่องแต่งกาย
ผลรวมเซซาโร
ในทางคณิตวิเคราะห์ ผลรวมเซซาโร เป็นการกำหนดค่า "ผลรวม" บางค่าให้กับอนุกรมลู่ออก ซึ่งโดยปกติแล้วจะไม่สามารถหาผลรวมได้ ผลรวมเซซาโรได้นิยามโดยลิมิตของค่าเฉลี่ยเลขคณิตของผลบวกจำกัดพจน์ของอนุกรมนั้น
ผลรวมเซซาโรตั้งชื่อตามชื่อของ เออร์เนสโต เซซาโร นักคณิตศาสตร์ชาวอิตาลี
จำนวนสามเหลี่ยม
จำนวนสามเหลี่ยม คือจำนวนของสิ่งของที่สามารถวางเรียงเป็นสามเหลี่ยมด้านเท่าได้ จำนวนสามเหลี่ยมตัวที่ "n" เกิดจากการสร้างสามเหลี่ยมด้านเท่าที่มีความยาวด้าน "n" ดังที่แสดงในแผนภาพด้านขวา
ลำดับของจำนวนสามเหลี่ยม เริ่มจากตัวที่ 0 ได้แก่
จำนวนสามเหลี่ยมสามารถเขียนได้โดยสูตร
formula_1
จำนวนทรงสี่หน้า
จำนวนทรงสี่หน้า คือจำนวนของสิ่งของที่สามารถวางเรียงเป็นทรงสี่หน้าด้านเท่าได้ จำนวนทรงสี่หน้าตัวที่ "n" เกิดจากผลรวมของจำนวนสามเหลี่ยม "n" ตัวแรก
จำนวนทรงสี่หน้า 10 ตัวแรก ได้แก่
จำนวนแบร์นูลลี
ในทางคณิตศาสตร์ จำนวนแบร์นูลลี "B" เป็นลำดับของจำนวนตรรกยะ
ค่าจำนวนแบร์นูลลีตัวแรก ๆ ได้แก่
ผู้เล่นในฟุตบอลชิงแชมป์แห่งชาติอาเซียน 2016
ด้านล่างนี้คือ รายชื่อผู้เล่น สำหรับ ฟุตบอลชิงแชมป์แห่งชาติอาเซียน 2016 ซึ่งพม่าและฟิลิปปินส์ร่วมกันเป็นเจ้าภาพ จัดขึ้นตั้งแต่วันที่ 19 พฤศจิกายน ถึง 17 ธันวาคม พ.ศ. 2559
แต่ละทีมชาติทั้ง 8 ทีมจะต้องส่งรายชื่อผู้เล่นอย่างเป็นทางการ 22 คน (โดยต้องมีผู้เล่นตำแหน่งผู้รักษาประตูเป็นอย่างน้อย 2 คน) และมีผู้เล่นสำรองได้มากกว่า 1 คนขึ้นไป
หัวหน้าผู้ฝึกสอน: ทอมัส ดูลีย์
หัวหน้าผู้ฝึกสอน: เกียรติศักดิ์ เสนาเมือง
หัวหน้าผู้ฝึกสอน: V. Sundramoorthy
หัวหน้าผู้ฝึกสอน: อัลเฟรด รีเดิล
หัวหน้าผู้ฝึกสอน: Gerd Zeise
หัวหน้าผู้ฝึกสอน: Ong Kim Swee
หัวหน้าผู้ฝึกสอน: Nguyễn Hữu Thắng
หัวหน้าผู้ฝึกสอน: Lee Tae-hoon
ฮ่องกงของบริเตน
ฮ่องกงของบริเตน (; ) หรือเรียกอย่างง่ายว่า ฮ่องกง เป็นช่วงสมัยที่ฮ่องกงอยู่ภายใต้การปกครองของสหราชอาณาจักรตั้งแต่ปี ค.ศ. 1841 ถึง 1997 (ยกเว้นช่วงที่ถูกญี่ปุ่นยึดครองระหว่าง ค.ศ. 1941 ถึง 1945) เมื่อแรกจัดตั้งมีสถานะเป็นอาณานิคมในพระองค์ ก่อนที่ในปี 1981 จะมีสถานะเป็นดินแดนโพ้นทะเลของบริเตน ราชวงศ์ชิงจำยอมต้องยกเกาะฮ่องกงให้แก่บริเตนใหญ่ภายหลังจีนพ่ายแพ้ในสงครามฝิ่นครั้งที่หนึ่ง และจำยอมต้องยกคาบสมุทรเกาลูนให้อีกเมื่อพ่ายแพ้ในสงครามฝิ่นครั้งที่สอง ในที่สุดก็มีการทำสนธิสัญญาใหม่ขึ้นในค.ศ. 1898 ซึ่งให้สิทธิการเช่าเกาะฮ่องกงเป็นเวลา 99 ปี ทางสหราชอาณาจักรได้ส่งคืนเกาะฮ่องกงแก่จีนเมื่อสัญญาเป็นอันสิ้นสุดลงในค.ศ. 1997 การส่งมอบเกาะฮ่องกงในครั้งนั้นถูกมองว่าเป็นจุดสิ้นสุดจักรวรรดิบริเตน
วุ่นรัก นักผจญเพลิง
วุ่นรัก นักผจญเพลิง (; ) เป็นภาพยนตร์เกาหลีใต้ในปี ค.ศ. 2012 นำแสดงโดย โก ซู และ ฮัน ฮโย-จู มีเนื้อหาเกี่ยวกับความรักที่ไม่น่าเป็นไปได้ของนักดับเพลิงที่ทุ่มเทให้กับงานแต่มีอดีตที่เจ็บปวด และแพทย์เลือดเย็นที่ยอมทำทุกอย่างเพื่ออาชีพของเธอ ภาพยนตร์ออกฉายครั้งแรกเมื่อวันที่ 19 ธันวาคม ค.ศ. 2012 โดยทำรายได้รวมที่ 16 ล้านดอลลาร์สหรัฐ
ฮัน ฮโย-จู ได้รับการเสนอชื่อเข้าชิงรางวัลแพ็กซังอาร์ตส์อวอร์ดส์ ครั้งที่ 49 สาขานักแสดงนำหญิงยอดเยี่ยมในปี ค.ศ. 2013
สาธารณรัฐเบียก-นา-บาโต
สาธารณรัฐเบียก-นา-บาโต (; ) หรือที่ระบุในรัฐธรรมนูญว่าสาธารณรัฐฟิลิปปินส์ (; ) เป็นสาธารณรัฐแรกที่ประกาศจัดตั้งขึ้นในฟิลิปปินส์ โดยคณะปฏิวัติของเอมีลีโอ อากีนัลโด และสมาชิกกาตีปูนัน แม้ว่าจะประสบความสำเร็จ สามารถจัดตั้งสาธารณรัฐที่มีรัฐธรรมนูญแห่งแรกของฟิลิปปินส์ได้ แต่ก็สิ้นสุดลงในเวลาเพียงเดือนเดียว หลังจากมีการลงนามในสนธิสัญญาสันติภาพระหว่างอากีนัลโดกับนายพลของสเปน เฟร์นันโด ปรีโม เด รีเบรา ทำให้อากีนัลโดต้องลี้ภัยไปฮ่องกง
รัฐธรรมนูญของสาธารณรัฐเบียก-นา-บาโต เขียนขึ้นโดยเฟลิกซ์ เฟร์เรร์ และอีซาเบโล อาร์ตาโช ซึ่งคัดลอกมาจากรัฐธรรมนูญคิวบาเกือบจะคำต่อคำ มีการจัดตั้งสภาสูงสุดเมื่อ 2 พฤศจิกายน พ.ศ. 2440 และมีการเลือกตั้งสมาชิก
แนวคิดเบื้องต้นของสาธารณรัฐเริ่มขึ้นในช่วงท้ายของการปฏิวัติฟิลิปปินส์ ผู้นำของขบวนการกาตีปูนัน เอมีลีโอ อากีนัลโด ถูกล้อมโดยกองทัพสเปนในตาลีไซในบาตังกัส อากีนัลโดหลบหนีมาได้ พร้อมกับผู้ติดตามราว 500 คน ไปยังเบียก-นา-บาโตซึ่งอยู่ในบูลากัน เมื่อข่าวการมาถึงของอากีนัลโดมาถึงลูซอนกลาง มีผู้คนจากอีโลโคส นูเวบาเอซีฮา ปังกาซีนัน ตาร์ลัก และซัมบาเลส มาสมทบกับกองทัพเพื่อต่อต้านกองทัพสเปน
เมื่อไม่สามารถป้องกันให้ฝ่ายต่อต้านจัดตั้งกองทัพ นายพลปรีโม เด รีเบรา ได้ประกาศเมื่อวันที่ 2 กรกฎาคม พ.ศ. 2440 เนรเทศคนเหล่านี้ออกไปจากเมืองหรือหมู่บ้าน ทำให้กลุ่มของอากีนัลโดตัดสินใจจัดตั้งสาธารณรัฐ อากีนัลโดได้กล่าวในคำประกาศจัดตั้งสาธารณรัฐชื่อว่า "เพื่อลูกผู้กล้าหาญของฟิลิปปินส์" และได้ประกาศเป้าหมายของการปฏิวัติว่า
ในวันที่ 1 พฤศจิกายน พ.ศ. 2440 ได้มีการลงนามในรัฐธรรมนูญเฉพาะกาลของสาธารณรัฐเบียก-นา-บาโต ต่อมา ในราวเดือนธันวาคม พ.ศ. 2440 ปรีโม เด รีเบรา ตัดสินใจเจรจากับอากีนัลโด โดยให้ทนายความจากมะนิลา เปโดร ปาเตร์โนเป็นตัวกลางในการเจรจา ในที่สุด มีการลงนามในข้อตกลงเบียก-นา-บาโต ซึ่งประกอบด้วยเอกสารสามฉบับ สองฉบับแรกลงนามเมื่อ 14 ธันวาคม พ.ศ. 2440 ฉบับที่สามลงนามในวันที่ 15 ธันวาคม ซึ่งเป็นวันสลายตัวของสาธารณรัฐเบียก-นา-บาโต
เออแฌน ชาร์ล กาตาล็อง
เออแฌน ชาร์ล กาตาล็อง (, 30 พฤษภาคม พ.ศ. 2357 - 14 กุมภาพันธ์ พ.ศ. 2437) เป็นนักคณิตศาสตร์ชาวฝรั่งเศสและเบลเยียม
อ็อทโท เฮิลเดอร์
อ็อทโท ลูทวิช เฮิลเดอร์ (; 22 ธันวาคม ค.ศ. 1859 – 29 สิงหาคม ค.ศ. 1937) เป็นนักคณิตศาสตร์ชาวเยอรมัน
ฐา ขนิษ
เบล ขนิษฐา หรือ ฐา ขนิษ มีชื่อจริงว่า ขนิษฐา เบ้าหล่อเพชร เกิดวันที่ 12 กรกฎาคม พ.ศ. 2535 บ้านเกิดอยู่ที่จังหวัดอุดรธานี เป็นนักร้องลูกทุ่งหมอลำในวงเสียงอิสาน ศึกษาระดับมัธยมที่โรงเรียนมัธยมเทศบาล 6 นครอุดรธานี ปัจจุบันกำลังศึกษาระดับปริญญาตรี คณะมนุษยศาสตร์สื่อสารมวลชน เอกวิทยุโทรทัศน์ มหาวิทยาลัยรามคำแหง
พิมพ์นิชกุล บำรุงกิจ
พิมพ์นิชกุล บำรุงกิจ เป็นนักแสดงหญิงชาวไทย สังกัดค่าย ทีวี ธันเดอร์
พิมพ์นิชกุล บำรุงกิจ ชื่อเล่น แมงมุม เกิดวันที่ 5 พฤศจิกายน พ.ศ. 2538 เป็นบุตรคนที่ 2 ของครอบครัว โดยมีพี่สาว 1 คน และน้องชายอีก 1 คน แมงมุมเริ่มเข้าสู่วงการบันเทิงด้วยการเข้าร่วมการประกวดค้นหาพิธีกรรายการสตอเบอรี่ชีสเค้กในรุ่นที่ 3 ในปี พ.ศ. 2551 และได้เป็น 1 ใน 4 ที่ถูกรับเลือกให้เข้าร่วมเป็นพิธีกร โดยหลังจากที่หมดวาระการเป็นพิธีกรในปี พ.ศ. 2553 แมงมุมก็ยังคงมีผลงานต่างๆอาทิเช่นภาพยนตร์และละครโทรทัศน์ออกมาอีกมากมาย แมงมุมจบการศึกษาระดับชั้นอนุบาลจากโรงเรียนอนุบาลพูลโภคผล จังหวัดสมุทรปราการ จบการศึกษาระดับประถมศึกษาจากโรงเรียนประดิษฐ์ศึกษา จังหวัดจันทบุรี จบการศึกษาระดับมัธยมศึกษาจากโรงเรียนแอ๊ดเวนตี๊สเอกมัย กรุงเทพมหานคร และปัจจุบันกำลังศึกษาระดับชั้นปริญญาตรีที่มหาวิทยาลัยกรุงเทพ = อ้างอิง =
การสังหารหมู่กาตึญ
การสังหารหมู่กาตึญ () เป็นเรื่องราวของการสังหารหมู่ชาวโปแลนด์ ดำเนินการโดยหน่วยเอ็นเควีดี (หน่วยพลาธิการประชาชนเพื่อกิจการภายใน, ตำรวจลับของโซเวียต) ในช่วงเดือนเมษายนและพฤษภาคม ปี 1940 แม้ว่าการฆาตกรรมที่เกิดขึ้นในสถานที่ที่แตกต่างกันหลายสังหารหมู่เป็นชื่อหลังจากที่ป่ากาตึญพื้นที่บางส่วนของหลุมฝังถูกค้นพบครั้งแรก
การสังหารหมู่ที่ได้รับแจ้งจากหัวหน้าหน่วย NKVD ลัฟเรนตีย์ เบรียา ข้อเสนอของสมาชิกในการจัดการเชลยทั้งหมดของเจ้าหน้าที่ทหารโปแลนด์ลงในวันที่ 5 มีนาคม 1940 ได้รับอนุมัติจากโปลิตบูโรของพรรคคอมมิวนิสต์แห่งสหภาพโซเวียตรวมทั้งผู้นำโจเซฟ สตาลิน จำนวนผู้ที่ตกเป็นเหยื่อประมาณ 22,000 คน. ผู้ที่ตกเป็นเหยื่อถูกประหารชีวิตในป่ากาตึญ ดินแดนรัสเซีย, ตเวียร์และคาร์คิฟ เรือนจำและที่อื่น ๆ ของทั้งหมดถูกฆ่าตายประมาณ 8,000 คน ในช่วงปี 1939 โซเวียตบุกโปแลนด์ อีก 6,000 คนเป็นเจ้าหน้าที่ตำรวจและส่วนที่เหลือเป็นปัญญาชนชาวโปแลนด์ ว่ากันว่าโซเวียตจะถือว่าเป็น "นักจารกรรม, ตำรวจ, เจ้าของที่ดิน, ผู้ก่อวินาศกรรม, เจ้าของโรงงาน, ทนายความ, เจ้าหน้าที่และพระนักบวช"
รัฐบาลของนาซีเยอรมนีประกาศการค้นพบหลุมฝังศพในป่ากาตึญในปี 1943 คณะรัฐบาลพลัดถิ่นโปแลนด์เมื่อครั้งอยู่ในกรุงลอนดอนได้มาขอตรวจสอบโดยคณะกรรมการกาชาดระหว่างประเทศ แต่สตาลินกลับตัดความสัมพันธ์ทางการทูตทันที สหภาพโซเวียตได้อ้างว่าผู้ที่ตกเป็นเหยื่อการสังหารหมู่ถูกจัดการโดยพวกนาซีในปี 1941 และยังคงปฏิเสธความรับผิดชอบในการสังหารหมู่จนกระทั่งปี 1990 เมื่อได้รับการยอมรับอย่างเป็นทางการและประณามการกระทำผิดของการสังหารหมู่โดย NKVD รวมไปถึงการปกปิดโดยรัฐบาลโซเวียต
การตรวจสอบการดำเนินการโดยสำนักงานของอัยการสูงสุดของสหภาพโซเวียต (1990-1991) และสหพันธรัฐรัสเซีย (1991-2004) ได้รับการยืนยันความรับผิดชอบโซเวียตในการสังหารหมู่ แต่ปฏิเสธที่จะจำแนกการกระทำนี้เป็นอาชญากรรมสงครามหรือการกระทำของการฆ่าล้างเผ่าพันธุ์ การสืบสวนถูกปกปิดโดยอ้างว่ากระทำผิดของความโหดร้ายที่ตายแล้ว และตั้งแต่รัฐบาลรัสเซียจะไม่จำแนกการตายเป็นเหยื่อของการกวาดล้างครั้งใหญ่ การฟื้นฟูการมรณกรรมอย่างเป็นทางการก็ยังถือว่าใช้ไม่ได้
ในเดือนพฤศจิกายน 2010, สภาดูมาแห่งสหพันธรัฐรัสเซียได้อนุมัติการประกาศโทษสตาลินและเจ้าหน้าที่ของสหภาพโซเวียตอื่น ๆ ที่มีส่วนบุคคลที่ได้รับคำสั่งการสังหารหมู่ในครั้งนี้
จักรพรรดิโกะ-ซุซะกุ
จักรพรรดิโกะ-ซุซะกุ (, ) จักรพรรดิองค์ที่ 69 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 1036 - ค.ศ. 1045
พระนามของจักรพรรดิโกะ-ซุซะกุนำมาจากพระนามของ จักรพรรดิซุซะกุ จักรพรรดิองค์ที่ 61 ที่ปกครองในช่วง คริสต์ศตวรรษที่ 10 เมื่อใส่คำว่า โกะ เข้าไปหน้าพระนามทำให้พระนามของจักรพรรดิโกะ-ซุซะกุมีความหมายว่า จักรพรรดิซุซะกุที่สอง หรือ จักรพรรดิซุซะกุยุคหลัง
จักรพรรดิโกะ-ซุซะกุประสูติเมื่อวันที่ 25 เดือน 11 ปี คันโค ที่ 6 ตรงกับวันที่ 14 ธันวาคม ค.ศ. 1009 ที่ พระตำหนักสึชิมิกะโดะ มีพระนามเดิมว่า เจ้าชายอัตสึนะงะ ( , ) เป็นพระราชโอรสองค์ที่ 3 ใน จักรพรรดิอิชิโจ จักรพรรดิองค์ที่ 66 เป็นองค์ที่ 2 ที่ประสูติแต่ จักรพรรดินีโชชิ และเป็นพระราชอนุชาร่วมพระราชมารดาใน จักรพรรดิโกะ-อิชิโจ จักรพรรดิองค์ที่ 68
เมื่อเจ้าชายอัตสึอะกิระที่รัชทายาทถูกปลดจากตำแหน่งเมื่อ ค.ศ. 1017 ฟุจิวะระ โนะ มิชินะงะ ผู้เป็นพระอัยกา (ตา) จึงสถาปนาเจ้าชายอัตสึนะงะพระชนมายุเพียง 8 พรรษาขึ้นเป็นรัชทายาทแทนหลังจากนั้นมิชินะงะได้ถวายตัวบุตรสาวคนที่ 4 คือ ฟุจิวะระ โนะ คิชิ ผู้เป็นพระมาตุจฉา (น้า) ของเจ้าชายอัตสึนะงะให้เข้ามาเป็นพระชายา ("Nyōgō") แต่หลังจากพระชายาคิชิมีพระประสูติกาลพระโอรสองค์แรกและองค์เดียวคือ เจ้าชายชิกะฮิโตะ หรือต่อมาคือ จักรพรรดิโกะ-เรเซ จักรพรรดิองค์ที่ 70 แล้วพระนางก็สิ้นพระชนม์อย่างกะทันหันเมื่อ ค.ศ. 1025 ขณะมีพระชนมายุเพียง 18 พรรษา
เมื่อจักรพรรดิโกะ-อิชิโจสวรรคตลงเมื่อวันที่ 17 เดือน 4 ปี โชเง็ง ที่ 9 ตรงกับวันที่ 15 พฤษภาคม ค.ศ. 1036 โดยไร้ทายาททำให้เจ้าชายอัตสึนะงะพระอนุชาที่รัชทายาทขึ้นสืบราชบัลลังก์ต่อมาเป็น จักรพรรดิโกะ-ซุซะกุ เมื่อพระชนมายุได้ 26 พรรษาโดยได้มีการประกอบพระราชพิธีราชาภิเษกเมื่อเดือน 7 ปี โชเง็ง ที่ 9 ตรงกับวันที่ 10 สิงหาคม ค.ศ. 1036
จักรพรรดิโกะ-ซุซะกุประชวรหนักจึงสละราชบัลลังก์เมื่อวันที่ 16 เดือน 1 ปี คันโตะคุ ที่ 2 ตรงกับวันที่ 5 กุมภาพันธ์ ค.ศ. 1045 ให้กับเจ้าชายชิกะฮิโตะพระราชโอรสองค์ใหญ่ที่รัชทายาทพระชนมายุ 19 พรรษาขึ้นสืบราชบัลลังก์เป็น จักรพรรดิโกะ-เรเซ หลังจากครองสิริราชสมบัติได้เพียง 8 ปีแต่อีกเพียง 2 วันอดีตจักรพรรดิโกะ-ซุซะกุก็สวรรคตเมื่อวันที่ 18 เดือน 1 ปี คันโตะคุ ที่ 2 ตรงกับวันที่ 7 กุมภาพันธ์ ค.ศ. 1045 ขณะพระชนมายุเพียง 35 พรรษา
ดีว็อก โอรีกี
ดีว็อก ออคอท โอรีกี (; เกิดเมื่อวันที่ 18 เมษายน ค.ศ. 1995) เป็นนักฟุตบอลชาวเบลเยียม ปัจจุบันเล่นในตำแหน่งกองหน้าในพรีเมียร์ลีก ให้กับลิเวอร์พูลและทีมชาติเบลเยียม
ในวันที่ 23 สิงหาคม ค.ศ. 2016 อีเอฟแอลคัพ รอบ 2 โอรีกีทำประตูแรกในฤดูกาล 2016-17 ในนัดที่ ลิเวอร์พูล เอาชนะ เบอร์ตันอัลเบียน 5-0 ช่วยให้ ลิเวอร์พูล ผ่านเข้ารอบ 3 อีเอฟแอลคัพ ได้สำเร็จ ต่อมา ในวันที่ 20 กันยายน ค.ศ. 2016 อีเอฟแอลคัพ รอบ 3 โอรีกีทำประตูที่ 2 ในอีเอฟแอลคัพ ในนัดที่ ลิเวอร์พูล เอาชนะ ดาร์บีเคาน์ตี ที่ไพรด์พาร์ก 3-0 ช่วยให้ ลิเวอร์พูล ผ่านเข้ารอบ 4 อีเอฟแอลคัพ ได้สำเร็จ ต่อมา ในวันที่ 26 พฤศจิกายน ค.ศ. 2016 โอรีกีทำประตูแรกในพรีเมียร์ลีก ฤดูกาล 2016–17 ในนัดที่ ลิเวอร์พูล เปิดสนามแอนฟีลด์เอาชนะ ซันเดอร์แลนด์ 2-0 ต่อมา ในวันที่ 29 พฤศจิกายน ค.ศ. 2016 อีเอฟแอลคัพ รอบ 5 โอรีกีทำประตูที่ 3 ในอีเอฟแอลคัพ ในนัดที่ ลิเวอร์พูล เปิดสนามแอนฟีลด์เอาชนะ ลีดส์ยูไนเต็ด 2-0 ช่วยให้ ลิเวอร์พูล ผ่านเข้ารอบรองชนะเลิศ อีเอฟแอลคัพ ได้สำเร็จ ต่อมา ในวันที่ 4 ธันวาคม ค.ศ. 2016 โอริกียิงประตูให้ ลิเวอร์พูล ขึ้นนำ บอร์นมัท 2-0 แต่สุดท้ายก็แพ้ไป 3-4 ต่อมา ในวันที่ 11 ธันวาคม ค.ศ. 2016 โอริกีทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ เวสต์แฮมยูไนเต็ด 2-2 ต่อมา ในวันที่ 14 ธันวาคม ค.ศ. 2016 โอริกีทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ มิดเดิลส์เบรอ ที่ริเวอร์ไซด์สเตเดียม 3-0
ในวันที่ 28 มกราคม ค.ศ. 2017 เอฟเอคัพ รอบสี่ โอรีกีทำประตูแรกในเอฟเอคัพ ในนัดที่ ลิเวอร์พูล เปิดสนามแอนฟีลด์พ่ายแพ้ วุลเวอร์แฮมป์ตันวอนเดอเรอส์ 1-2 ทำให้ ลิเวอร์พูล ต้องตกรอบ เอฟเอคัพ ไปในที่สุด ต่อมา ในวันที่ 1 เมษายน ค.ศ. 2017 โอรีกีทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 3-1 ต่อมา ในวันที่ 5 เมษายน ค.ศ. 2017 โอรีกีทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ บอร์นมัท 2-2 ต่อมา ในวันที่ 14 พฤษภาคม ค.ศ. 2017 โอรีกีทำประตูที่ 7 ในพรีเมียร์ลีก ในนัดที่ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 4-0 จบฤดูกาล โอรีกียิงประตูในพรีเมียร์ลีก 7 ประตูจาก 34 นัด ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ
ในวันที่ 2 ธันวาคม ค.ศ. 2018 โอรีกีลงสนามเป็นตัวสำรองแทน โรแบร์ตู ฟีร์มีนู และทำประตูชัยในนาทีที่ 90+6 นัดที่ ลิเวอร์พูล เปิดสนามแอนฟีลด์เอาชนะคู่ปรับร่วมเมือง เอฟเวอร์ตัน 1-0
รายชื่อรางวัลและการเสนอชื่อที่แบล็กพิงก์ได้รับ
นี่คือรายชื่อรางวัลและการเสนอชื่อของแบล็กพิงก์ เกิร์ลกรุปหญิงของประเทศเกาหลีใต้ที่ก่อตั้งขึ้นในปี ค.ศ. 2016 จากค่ายวายจีเอนเตอร์เทนเมนต์ พวกเธอประสบความสำเร็จครั้งแรกในเพลงเปิดตัว "บูมบายาห์" และ "วิสเซิล" ซึ่งทั้งสองเพลงติดอันดับหนึ่งและสองบนชาร์ต "บิลบอร์ด" เวิลด์ดิจิทัลซองส์ วงยังได้รับรางวัลศิลปินหญิงที่มีผลงานยอดเยี่ยมและน่าจับตามองและมิวสิกวิดีโอยอดเยี่ยมในงานเอ็มเน็ตเอเชียนมิวสิกอะวอดส์ และศิลปินหน้าใหม่ยอดเยี่ยมในงานเมลอนมิวสิกอะวอดส์
"อินกีกาโย" (인기가요; "The Music Trend") เป็นรายการเพลงที่ออกอากาศทางช่องเอสบีเอส
"เอ็ม เคาต์ดาวน์" (엠카운트다운) เป็นรายการเพลงที่ออกอากาศทางช่องเอ็มเน็ต
"มิวสิกคอร์" (쇼! 음악중심) เป็นรายการเพลงที่ออกอากาศทางช่องเอ็มบีซี
"มิวสิกแบงก์" (뮤직뱅크) เป็นรายการเพลงที่ออกอากาศทางช่องเคบีเอส
เซลมัน แวกส์มัน
เซลมัน อับราฮัม แวกส์มัน (; 22 กรกฎาคม ค.ศ. 1888 – 16 สิงหาคม ค.ศ. 1973) เป็นนักชีวเคมีและนักจุลชีววิทยาชาวอเมริกันเชื้อสายยิว เกิดที่เขตเคียฟ จักรวรรดิรัสเซีย (ปัจจุบันอยู่ในประเทศยูเครน) เป็นบุตรของยาคอบ แวกส์มันและเฟรเดีย ลอนดอน แวกส์มันย้ายมาอยู่ที่สหรัฐอเมริกาในปี ค.ศ. 1910 และได้รับสัญชาติอเมริกันในอีก 6 ปีต่อมา เขาเรียนปริญญาตรีสาขาเกษตรศาสตร์และปริญญาโทสาขาวิทยาศาสตร์ที่วิทยาลัยรัตเจอส์ (ปัจจุบันคือมหาวิทยาลัยรัตเจอส์) ระหว่างเรียนปริญญาโท แวกส์มันทำงานเป็นผู้ช่วยยาคอบ กูเดล ลิปมันที่สถานีทดลองการเกษตรนิวเจอร์ซีย์ ต่อมาเขาได้รับตำแหน่งนักวิจัยที่มหาวิทยาลัยแคลิฟอร์เนีย เบิร์กลีย์ แวกส์มันเรียนจบปริญญาเอกสาขาชีวเคมีที่นั่นในปี ค.ศ. 1918
ต่อมาแวกส์มันกลับไปทำงานที่ภาควิชาชีวเคมีและจุลชีววิทยา มหาวิทยาลัยรัตเจอส์ ที่นั่นทีมของเขาค้นพบยาปฏิชีวนะหลายชนิด เช่น สเตรปโตมัยซิน, นีโอมัยซิน, แด็กทิโนมัยซิน, แคนซิซิดิน โดยเฉพาะสเตรปโตมัยซินและนีโอมัยซินที่ใช้รักษาโรคติดเชื้อหลายชนิด สเตรปโตมัยซินเป็นยาปฏิชีวนะชนิดแรกที่ใช้รักษาวัณโรค ในปี ค.ศ. 1942 แวกส์มันคิดคำว่า "antibiotic" เพื่อใช้อธิบายสารที่ได้จากเชื้อจุลินทรีย์ที่สามารถต้านการเจริญเติบโตของเชื้อจุลินทรีย์ชนิดอื่นได้ ในปี ค.ศ. 1951 เขาจัดตั้งมูลนิธิด้านจุลชีววิทยาและจัดตั้งสถาบันจุลชีววิทยาแวกส์มัน ปีต่อมาแวกส์มันได้รับรางวัลโนเบลสาขาสรีรวิทยาหรือการแพทย์สำหรับการค้นพบสเตรปโตมัยซิน โดยได้รับการประท้วงจากอัลเบิร์ต ชวาตซ์ ผู้ร่วมค้นพบแต่ไม่ได้รับรางวัลด้วย อย่างไรก็ตาม คณะกรรมการรางวัลโนเบลแจ้งว่าชวาตซ์ในตอนนั้นเป็นเพียงผู้ช่วยในห้องปฏิบัติการ ไม่ใช่นักวิทยาศาสตร์ที่มีผลงานโดดเด่น ปัญหาการเป็นผู้ค้นพบสเตรปโตมัยซินระหว่างแวกส์มันและชวาตซ์นำไปสู่การฟ้องร้องในเวลาต่อมา แวกส์มันยอมตกลงกับชวาตซ์ โดยให้ค่าชดเชยต่าง ๆ และสิทธิ์เป็นผู้ร่วมค้นพบสเตรปโตมัยซินแก่ชวาตซ์
ด้านชีวิตส่วนตัว แวกส์มันแต่งงานกับเดบอราห์ บี. มิตนิกในปี ค.ศ. 1916 มีบุตรด้วยกัน 1 คน แวกส์มันเสียชีวิตในปี ค.ศ. 1973 ที่เมืองวูดส์โฮล ประเทศสหรัฐอเมริกา
การใช้ออกซิเจนสูงสุด
การใช้ออกซิเจนสูงสุด  () หมายถึง ปริมาณก๊าซออกซิเจนสูงสุดที่ร่างกายใช้ไปในเวลา 1 นาทีในภาวะที่ร่างกายออกกำลังกายจนถึงจุดที่อัตราการใช้ออกซิเจนสูงสุด หมายความว่า
เมื่อใดที่ออกกำลังกายจนเกิดภาวะทั้ง 4 ประการข้างต้นหมายความว่า ทุกระบบไม่สามารถให้ออกซิเจนตอบสนองความต้องการของร่างกายได้มากกว่านี้อีกแล้ว เราจึงต้องทดสอบจนแน่ใจว่าถึงภาวะของ VO max จริง ๆ นักวิทยาศาสตร์การกีฬาจะใช้หลักการว่า VO max เกิดขึ้นเมื่อชีพจรถึงจุดสูงสุดแล้วไม่ว่าจะเพิ่มงาน (workload) ไปอีกเท่าใดก็ตาม ค่า VO max นี้เป็นดัชนีหลักที่ใช้ในการบอกสมรรถภาพร่างกายของแต่ละคนและเนื่องจากเป็นการสะท้อนหน้าที่สูงสุดของ 4 ระบบหลักของร่างกาย ค่า VO max จึงเป็นดัชนีทั้งทางแอโรบิคของร่างกาย (aerobic index) และดัชนีความทนทานของหัวใจ (cardiac endurance)
ยอดคนสมองเพชร
ยอดคนสมองเพชร (MacGyver) เป็นทีวีซีรีส์แนวแอ็คชั่น-ผจญภัยของอเมริกันที่สร้างขึ้นโดย ลี เดวิด ซลอเดฟ (Lee David Zlotoff) โดยมี เฮนรี่ วิงเกลอร์และจอห์น ริช เป็นผู้อำนวยการบริหารการผลิต ฉายออกอากาศอยู่เจ็ดฤดูกาล ณ สถานีโทรทัศน์เอบีซี หรือ บริษัทการกระจายเสียงและแพร่ภาพอเมริกัน ในประเทศสหรัฐอเมริกาและเครือข่ายอื่น ๆ อีกมากมายในต่างประเทศ ตั้งแต่ปี 1985 ถึง ปี 1992 ซีรีส์นี้ถ่ายทำในลอสแอนเจลิสในช่วงฤดูกาลที่หนึ่ง, สอง, และ เจ็ด, และในแวนคูเวอร์ในช่วงฤดูกาลที่สามถึงหก ตอนสุดท้ายออกอากาศในวันที่ 25 เมษายน 1992 บนสถานีโทรทัศน์เอบีซี (เครือข่ายออกอากาศตอนพิเศษก่อนหน้านี้เป็นครั้งแรกเมื่อวันที่ 21 พฤษภาคม 1992 แต่ก็เป็นความตั้งใจแต่เดิมที่จะให้มีการออกอากาศก่อนหน้าตอนสุดท้าย)
ซีรีส์โทรทัศน์เรื่องนี้ เคยนำมาออกอากาศฉายในเมืองไทยเมื่อหลายสิบปีก่อนโดยสถานีโทรทัศน์ไทยทีวีสีช่อง 3 โดยทีมพากย์เสียงภาษาไทยในสมัยนั้นคือ "อินทรี"
อาหารอินุอิต
อาหารอินุอิต หรือ อาหารเอสกิโม มักประกอบด้วยปลาชนิดต่าง ๆ และเนื้อสัตว์ที่ได้มาจากการล่าเอาเนื้อ เช่นสัตว์เลี้ยงลูกด้วยนมทะเล (วอลรัส แมวน้ำ และวาฬ) สัตว์เลี้ยงลูกด้วยนมบนบก (เรนเดียร์ หมีขั้วโลก และมัสก์อ็อกซ์) นกต่าง ๆ และไข่นก นอกจากเนื้อสัตว์ พืชผักที่ชาวอินุอิตมักบริโภค ได้แก่เบอร์รี่ (โครว์แบร์รี และเคลาด์แบร์รี) หญ้า (หญ้า และไฟร์วีด) หัวมันต่าง ๆ (เมาส์ฟูด) และสาหร่าย
มักบริโภคแบบแช่แข็ง ดิบ หรือต้ม โดยใส่เครื่องปรุงหรือเครื่องเทศน้อยมาก อาหารอินุอิตหลัก ได้แก่
มือเริน
มือเริน (, ) เป็นหมู่บ้านบนที่ราบสูงในรัฐแบร์นของประเทศสวิตเซอร์แลนด์ มีระดับความสูงที่ 1,650 เมตรเหนือระดับน้ำทะเลและไม่มีถนนเข้าถึง การเข้าถึงหมู่บ้านนี้มีเพียงทางรถไฟและกระเช้าลอยฟ้าเท่านั้น หมู่บ้านนี้เป็นแหล่งท่องเที่ยวยอดนิยมในฤดูร้อนและฤดูหนาว จากหมู่บ้านนี้สามารถมองเห็นยอดเขาได้สามแห่ง คือ เขาไอเกอร์, เขาเมินช์ และเขายุงเฟรา แม้หมู่บ้านมือเรินมีประชากรเพียง 750 คน แต่โรงแรมมีมากถึง 2,000 เตียง นอกจากนี้ยังมีลู่สกีความยาวรวมกว่า 52 กิโลเมตรและลิฟต์สกีจำนวน 14 ตัว
ภาษาสเปนเก่า
ภาษาสเปนเก่า (), ภาษากัสตียาเก่า () หรือ ภาษาสเปนยุคกลาง () เป็นภาษาสเปนรูปแบบแรกเริ่ม ใช้สื่อสารกันในคาบสมุทรไอบีเรียยุคกลางตั้งแต่คริสต์ศตวรรษที่ 10 จนถึงช่วงต้นคริสต์ศตวรรษที่ 15 ก่อนที่การเปลี่ยนแปลงในระบบเสียงพยัญชนะจะก่อให้เกิดวิวัฒนาการมาเป็นภาษาสเปนยุคใหม่ วรรณคดีภาษาสเปนเก่าที่มีชื่อเสียงและมีเนื้อหามากที่สุดคือ เพลงขับวีรกรรมเรื่อง "กันตาร์เดมิโอซิด" (, "บทเพลงแห่งซิดของข้า") ซึ่งแต่งขึ้นในราวปี ค.ศ. 1200
พายบานอฟฟี
พายบานอฟฟี () เป็นพายอังกฤษ ทำมาจากกล้วย, ครีม และ ทอฟฟี (จากนมข้นหวาน หรือ ดุลเซเดเลเช) วางไว้บนฐานด้านล่างซึ่งทำจากบิสกิต และ เนย ในบางครั้งอาจมีการผสมช็อกโกแลต หรือ กาแฟ หรืออาจจะทั้งสองอย่างลงไปด้วย
ชื่อของพายนี้ บางครั้งอาจสะกดว่า "banoffi" ซึ่งเป็นคำสนธิจากการรวมกันของคำว่า "banana" และ "toffee"
ผู้คิดค้นพายบานอฟฟีคือ นิเกล แม็กเคนซี และ เอียน ดาวดิง ซึ่งพวกเขาเป็นเจ้าของและพ่อครัว ในร้านอาหารเดอะฮังกรีมังก์ ในเมืองเจวิงตัน อีสต์ซัสเซกซ์ โดยพวกเขาระบุว่าเขาได้คิดค้นพายนี้ขึ้นมาในปี พ.ศ. 2514 โดยแก้ไขสูตรมาจาก "พายบลัมส์คอฟฟีทอฟฟี" ซึ่งเป็นพายอเมริกัน โดยใส่ทอฟฟีเหลวกับนมข้นหวาน หลังจากได้มีการเปลี่ยนส่วนผสมจากแอปเปิลหรือส้มแมนดาริน แม็กเคนซีได้ใช้กล้วยแทน และตั้งชื่อว่า "พายบานอฟฟี"
แมนเนควินชาเลนจ์
แมนเนควินชาเลนจ์ () เป็นไวรอลวิดีโอ ที่ให้บุคคลในวิดีโอยืนนิ่งเหมือนกับหุ่นแสดงแบบขณะที่กำลังบันทึกวิดีโอ ส่วนใหญ่จะใช้เพลงแบล็กบีตเทิลส์ ของ เร ซริมเมิร์ด ใส่เป็นเพลงในคลิป โดยแฮชแท็ก "#MannequinChallenge" ได้รับความนิยมมากบนสื่อสังคม เช่น ทวิตเตอร์ และอินสตาแกรม ซึ่งเชื่อกันว่ากลุ่มนักเรียนในแจ็กสันวิลล์ รัฐฟลอริดา เป็นผู้เริ่มแคมเปญนี้ ในวันที่ 12 ตุลาคม พ.ศ. 2559 หลังจากนั้นก็ได้รับความนิยมอย่างกว้างขวาง รวมไปถึงในวงการกีฬาด้วย
กรดมาลิก
กรดมาลิก () เป็นสารประกอบอินทรีย์ที่มีสูตรเคมีคือ CHO เป็นกรดไดคาร์บอกซิลิกที่สิ่งมีชีวิตทุกชนิดผลิตได้ กรดมาลิกมีสองแบบคือแบบ L และแบบ D มีเฉพาะแบบ L ที่พบในธรรมชาติ เกลือและเอสเทอร์ของกรดมาลิกเรียกว่า มาเลต มาเลตมีความสำคัญในปฏิกิริยาการตรึงคาร์บอน C เป็นแหล่งคาร์บอนไดออกไซด์ในวัฏจักรแคลวินและแอนไอออนของมาเลตเป็นสารมัธยันตร์ในวัฏจักรกรดซิตริก
คาร์ล วิลเฮล์ม เชเลอ นักเคมีชาวเยอรมัน/สวีเดนสกัดกรดมาลิกจากน้ำแอปเปิลเป็นครั้งแรกในปี ค.ศ. 1785 สองปีต่อมา อ็องตวน ลาวัวซีเย นักเคมีชาวฝรั่งเศสตั้งชื่อสารนี้ว่า "acide malique" ตามคำในภาษาละติน "mālum" ที่แปลว่าแอปเปิล กรดมาลิกทำให้แอปเปิลเขียวมีรสเปรี้ยวและให้รสชาติอย่างเด่นชัดในรูบาร์บ นอกจากนี้ยังพบในองุ่น ทำให้ไวน์มีรสเปรี้ยว อย่างไรก็ตาม กรดมาลิกในองุ่นจะลดลงเมื่อผลองุ่นสุก เมื่อใช้ในอาหารกรดมาลิกจะมีเลขอีเท่ากับ E296 ผสมในลูกอมให้รสเปรี้ยวจัด กรดมาลิกได้รับอนุญาตให้ใช้ในอาหารในสหภาพยุโรป สหรัฐอเมริกา ออสเตรเลียและนิวซีแลนด์
สแควร์วัน (ซิงเกิลแบล็กพิงก์)
สแควร์วัน () เป็นซิงเกิลอัลบั้มเปิดตัวของแบล็กพิงก์ ออกจำหน่ายในรูปแบบดิจิทัลเมื่อวันที่ 8 สิงหาคม ค.ศ. 2016 โดยวายจีเอ็นเตอร์เทนเมนต์ และจัดจำหน่ายโดยเคทีมิวสิก
"สแควร์วัน" ออกจำหน่ายเมื่อวันที่ 8 สิงหาคม ค.ศ. 2016 ในเวลา 20.00 น. ตามเวลามาตรฐานเกาหลี ในรูปแบบดิจิทัลทั้งในประเทศเกาหลีใต้ และบนไอทูนส์ ทั่วโลก
ซีบีบีส์
ซีบีบีส์ () เป็นเครือข่ายโทรทัศน์ของบีบีซีสำหรับออกอากาศรายการสำหรับเด็ก โดยมีเป้าหมายส่งเสริม "การเรียนรู้โดยการเล่นในสภาพแวดล้อมที่สอดคล้องกับเด็กอายุไม่เกิน 8 ปี" และออกอากาศ "รายการที่มีคุณภาพสูงและผลิตในสหราชอาณาจักรเป็นส่วนใหญ่" โดยเริ่มออกอากาศครั้งแรกในปี พ.ศ. 2545 และสามารถรับชมในสหราชอาณาจักรได้โดยไม่เสียค่าใช้จ่าย
ช่องซีบีบีส์ได้รับรางวัลต่างๆ มากมาย เช่น รางวัลของบริติชอะคาเดมีชิลเดรนส์อวอรดส์ทุกปีตั้งแต่ พ.ศ. 2545 จนถึง พ.ศ. 2558 รวมถึงรางวัล "Best Pre-school Live Action Series" ในปี พ.ศ. 2545, 2547, 2548 และ 2551 โดยซีบีบีส์เป็นช่องสำหรับเด็กที่มีผู้ชมมากที่สุดในสหราชอาณาจักร ส่วนการออกอากาศในระบบความละเอียดสูงเริ่มต้นเมื่อวันที่ 10 ธันวาคม พ.ศ. 2556
ชนกสุดา รักษนาเวศ
ชนกสุดา รักษนาเวศ ชื่อเล่น แก๊ป เป็นนักแสดงชาวไทย เริ่มเข้าสู่วงการบันเทิงจากการชักชวนของเอ ศุภชัย จนได้เซ็นสัญญากับทางสถานีโทรทัศน์ไทยทีวีสีช่อง 3
ชนกสุดา รักษนาเวส เกิดเมื่อวันที่ 6 กรกฎาคม พ.ศ. 2537 เป็นหลานของ ชัชฎาภรณ์ รักษนาเวส ปัจจุบันจบการศึกษาที่ มหาวิทยาลัยกรุงเทพ มีผลงานทางโทรทัศน์ที่ออกอากาศเป็นครั้งแรกคือละครเรื่อง เจ้าจอม คู่กับ อั๋น วิทยา ปิดกล้องไปปี 2557 ปัจจุบันออกอากาศทางช่อง 3 SD ผลงานที่สร้างชื่อเสียง คือเรื่อง นางอาย รับบท สินีนาฏ
เมียนมาร์แอร์เวย์อินเตอร์เนชันแนล
บริษัท เมียนมาร์แอร์เวย์อินเตอร์เนชันแนล จำกัด () เป็นสายการบินเอกชนซึ่งมีสำนักงานใหญ่อยู่ที่ย่างกุ้ง ประเทศพม่า ให้บริการสายการบินไปยังจุดหมายปลายทางต่าง ๆ ในเอเชียตะวันออกเฉียงใต้ มีฐานการบินหลักอยู่ที่ท่าอากาศยานนานาชาติย่างกุ้ง นอกจากนี้ยังเคยเป็นผู้สนับสนุนหลักของกีฬาซีเกมส์ 2013 อีกด้วย
สายการบินเมียนมาร์แอร์เวย์อินเตอร์เนชันแนล ได้ทำข้อตกลงการทำการบินร่วม กับสายการบินดังต่อไปนี้
"ข้อมูลเมื่อเดือนสิงหาคม ค.ศ. 2016"
สายการบินเคยให้บริการเครื่องบินดังต่อไปนี้
กราวิตอน
กราวิตอน () ในฟิสิกส์ทฤษฎีคือ อนุภาคมูลฐานในสมมติฐานที่เป็นสื่อให้แรงโน้มถ่วงตามกรอบทฤษฎีสนามควอนตัม
หากอนุภาคกราวิตอนมีจริง คาดว่าจะไม่มีมวล เนื่องจากแรงโน้มถ่วงที่ปรากฏอยู่ไม่มีขอบเขตจำกัด และเป็นอนุภาคโบซอนที่มีสปินเท่ากับ 2 ค่าสปินนี้ได้จากความจริงที่ว่าแหล่งกำเนิดของแรงโน้มถ่วงเป็นเทนเซอร์ความเค้น–พลังงาน ซึ่งเป็นเทนเซอร์อันดับ 2 (เปรียบเทียบกับโฟตอนของแรงแม่เหล็กไฟฟ้าที่มีสปินเป็น 1 มีแหล่งกำเนิดเป็นความหนาแน่นกระแสสี่มิติ ซึ่งเป็นเทนเซอร์อันดับ 1) นอกจากนี้ยังสามารถแสดงให้เห็นว่าสนามแรงจากอนุภาคไร้มวลที่มีสปิน 2 ยังให้แรงที่ไม่แตกต่างจากแรงโน้มถ่วงอีกด้วย ทำให้อนุมานได้ว่าหากพบอนุภาคไร้มวลที่มีสปิน 2 แล้ว อนุภาคนั้นควรจะเป็นกราวิตอน การค้นพบกราวิตอนจะนำไปสู่การรวมแรงโน้มถ่วงเข้ากับทฤษฎีควอนตัม
ในปัจจุบันทฤษฎีที่ใช้อธิบายกราวิตอนยังไม่สมบูรณ์เนื่องจากปัญหาเชิงคณิตศาสตร์เรื่องรีนอร์มอไลเซชัน (renormalization) ปัญหานี้จะเป็นแกนหลักที่นำไปสู่แบบจำลองหลังทฤษฎีสนามควอนตัมอย่าง ทฤษฎีสตริง
ศรายุทธ สุปัญโญ
ศรายุทธ สุปัญโญ (ชื่อเล่น:อ็อด ,เกิด 13 กันยายน พ.ศ. 2493) เป็นนักดนตรี, นักแต่งเพลง และโปรดิวเซอร์เพลง อดีตสมาชิกวงดนตรีโอเรียลเต็ล ฟังก์ และเป็นสมาชิกวงแกรนด์เอ็กซ์ ในตำแหน่งคีย์บอร์ด, เปียโน รวมถึงเป็นผู้ก่อตั้งวงอินฟินิตี้
ศรายุทธ ได้รับการยอมรับอย่างกว้างขวางในด้านการเรียบเรียงเสียงประสาน การแต่งเพลง และเป็นผู้อยู่เบื้องหลังการทำดนตรีให้กับศิลปินหลายคน รวมทั้งเป็นบุคคลสำคัญในวงการเพลงแจ๊สของประเทศไทยโดยเคยได้รับรางวัลสีสันอวอร์ด ,คมชัดลึก อวอร์ด และ รางวัลพระพิฆเนศทองคำพระราชทาน ร่วมกับวงอินฟินิตี้ อีกทั้งยังได้รางวัล Life Time Achivement Award ในฐานะผู้มีคุโณปการต่อวงการดนตรีแจ๊สของประเทศไทย
เมโดว์แซฟฟรอน
เมโดว์แซฟฟรอน (; ) เป็นพืชในวงศ์ดองดึงที่พบตามชายทุ่ง ดอกสีม่วงอ่อน กลีบเชื่อมติดกันเป็นหลอดยาว เกสรตัวผู้เชื่อมติดกับกลีบดอก รังไข่ฟักตัวใต้ดินจนถึงฤดูใบไม้ผลิจึงจะชูก้านดอกขึ้นเหนือดินพร้อมกับผล สร้างสารโคลชิซีนที่เป็นพิษต่อระบบประสาทส่วนกลาง
ยูริ!!! on ICE
ยูริ!!! on ICE (ユーリ!!! on ICE) เป็นอนิเมะโทรทัศน์ญี่ปุ่นแนวกีฬาสเกตลีลาในปี พ.ศ. 2559 ผลิตโดยสตูดิโอ MAPPA และกำกับโดยซะโยะ ยะมะโมะโตะ และมีผู้ออกแบบท่าโดย เค็นจิ มิยะโมะโตะ แชมป์สเกตลีลาญี่ปุ่นหลายสมัย อนิเมะเรื่องนี้ออกอากาศเมื่อ 5 ตุลาคม ถึง 21 ธันวาคม 2559 และยังเป็นอนิเมะโทรทัศน์ที่ได้รับความนิยมที่สุดในปี 2559 ในบรรดากว่า 90 เรื่องจากการสำรวจโดย Tokyo Anime Award กระแสในประเทศไทยเองก็ดีมากเช่นกัน ส่วนหนึ่งเนื่องจากมีตัวละครสัญชาติไทยอยู่ด้วย
เป็นเรื่องราวของนักสเกตชาวญี่ปุ่นนามว่า ยูริ คัตสึกิ หลังจากที่ตกรอบคัดตัวนัดสุดท้ายไป Grand Prix จากความล้มเหลวที่บ่อยครั้งประกอบกับปัญหาส่วนตัว ทำให้ยูริเริ่มเกิดความรู้สึกสับสนต่อเส้นทางสเกตลีลาและห่างเหินจากวงการสเกตไป ภายหลังเขาจบการศึกษาจากวิทยาลัยในดีทรอยต์และกลับมายังบ้านเกิดบนเกาะคีวชูของญี่ปุ่นซึ่งเขาจากมาเป็นเวลากว่าห้าปี ยูริได้ไปเยี่ยมเพื่อนเก่าแก่ซึ่งเป็นนักสเกตที่ลานสเกตในเมือง ยูริถือโอกาสบรรเลงฝีมือเลียนแบบท่วงท่าสเกตตามแบบไอดอลของเขา คือนักสเกตมือหนึ่งของโลกชาวรัสเซีย วิคเตอร์ นีกีฟอรอฟ ในขณะที่ยูริกำลังบรรเลงท่วงท่าอันสมบูรณ์ตามแบบฉบับของวิคเตอร์อยู่บนลานสเกตนั้น หารู้ไม่ว่าตนเองกำลังถูกถ่ายคลิปอยู่ วันต่อมาคลิปวีดีโอดังกล่าวก็ถูกโพสต์ลงอินเทอร์เน็ตและเป็นที่ฮือฮา วิคเตอร์เองก็เห็นคลิปดังกล่าวเช่นกัน
หลังจากที่วิคเตอร์เห็นคลิปดังกล่าว ในวันต่อมาวิคเตอร์ก็บินมาคีวชูทันทีเพื่อมาเป็นโคชของยูริ ในที่สุดวิคเตอร์ก็กลายมาเป็นโคชของยูริและอาศัยอยู่บ้านเดียวกับยูริ วิคเตอร์ให้สัญญายูริว่าจะพายูริไปคว้าแชมป์โลกให้ได้
จักรพรรดิซุซะกุ
จักรพรรดิซุซะกุ ( , ) จักรพรรดิองค์ที่ 61 แห่งราชวงศ์ญี่ปุ่น ตามที่ได้จัดเรียงไว้ใน รายพระนามจักรพรรดิญี่ปุ่น โดยพระนามของพระองค์มีที่มาจากชื่อประตู ๆ หนึ่งของ พระราชวังเฮโจ ซึ่งมีชื่อว่า ประตูซุซะกุ
เมื่อ จักรพรรดิไดโงะ พระราชบิดาได้สละราชบัลลังก์ในวันที่ 22 เดือน 9 ปี เอ็นโช ที่ 8 ตรงกับวันที่ 16 ตุลาคม ค.ศ. 930 เจ้าชายฮิโระอะกิระพระราชโอรสองค์ที่ 11 พระชนมายุเพียง 7 พรรษาจึงขึ้นสืบราชบัลลังก์เป็น จักรพรรดิซุซะกุ โดยได้มีการประกอบพระราชพิธีราชาภิเษกเมื่อวันที่ 22 เดือน 11 ปี เอ็นโช ที่ 8 ตรงกับวันที่ 14 ธันวาคม ค.ศ. 930
จักรพรรดิซุซะกุได้สละราชบัลลังก์เมื่อวันที่ 13 เดือน 4 ปี เท็นเกียว ที่ 2 ตรงกับวันที่ 16 พฤษภาคม ค.ศ. 946 ให้กับเจ้าชายนะริอะกิระพระอนุชาต่างพระราชมารดาขึ้นสืบราชบัลลังก์เป็น จักรพรรดิมุระกะมิ หลังจากครองสิริราชสมบัติได้ 15 ปี
เวฟไกด์
เวฟไกด์ (Waveguide) หรือว่าท่อนำคลื่น นี้ เป็นสายส่งสัญญาณชนิดหนึ่ง-ที่ใช้ใน การส่งคลื่นไมโครเวฟ โดยทั่วไปจะมีลักษณะเป็นท่อกลม หรือท่อเหลี่ยม แล้วแต่จะทำมาจากทองแดงหรืออะลูมิเนียม ด้านในฉาบด้วยเงินเพื่อให้เป็นตัวนำที่ดี สาเหตุที่สายนำสัญญาณต้องทำเป็นท่อนี้ก็เพราะว่า คลื่นไมโครเวฟมีความถี่สูงมากจะเดินทางได้ดีที่บริเวณผิวของตัวนำถ้าหากใช้สายนำสัญญาณทั่วไปจะทำให้เกิดการสูญเสียงพลังงานไปได้ จึงต้องทำเป็นท่อเพื่อป้องกันการสูญเสียพลังงานจากผิวของสายสัญญาณ ความถี่ต่ำสุดที่สามารถใช้งานได้กับเวฟไกด์เรียกว่า ความถี่คัตออฟ ซึ่งถ้าความถี่สูงกว่าความถี่ คัตออฟ จะสามารถเดินทางไปบนเวฟไกด์ได้ ส่วนความถี่ที่ต่ำกว่านี้จะไม่สามารถเดินทางบนเวฟไกด์ได้ ในการเดินทางของคลื่นไมโครเวฟในเวฟไกด์นั้น จะเดินทางโดยการสะท้อนผนังท่อ และเดินทางไปตามความยาวของท่อนำคลื่น และความถี่ที่สูงก็สามารถเดินทางได้ไกลกว่าความถี่ที่ต่ำ
รูปแบบในการเกิดคลื่นในเวฟไกด์ ก็จะมีอยู่ 2 รูปแบบด้วยกัน คือ
พ็อกเก็ตมอนสเตอร์ ซันแอนด์มูน
พ็อกเก็ตมอนสเตอร์ ซันแอนด์มูน หรือ โปเกมอน ซันแอนด์มูน () เป็นภาพยนตร์อนิเมะซีรีส์โปเกมอนลำดับที่ 6 เป็นภาคต่อจาก พ็อกเก็ตมอนสเตอร์ XY
โปเกมอน ซันแอนด์มูน เป็นซีรีส์ที่นำมาจากเกม โปเกมอน ซันและมูน โดยเป็นซีรีส์ที่พูดถึงชีวิตประจำวันในโรงเรียนของพวกซาโตชิในเขตอโลล่า โดยมีเพื่อนร่วมชั้นคือคาคิ, มาโอะ, มามาเนะ, ซุยเรน และลิเลีย ซึ่งในระหว่างนั้นพวกซาโตชิต้องต่อสู้กับแก๊งที่มีอิทธิพลประจำเขต คือ แก๊งสคัล โดยในซีรีส์นี้มีความแตกต่างจากซีรีส์ก่อนๆโดยสิ้นเชิง โดยภาคนี้จะไม่มีการสู้กับยิมและไม่มีโปเกมอนลีก ตัวละครส่วนใหญ่จะปล่อยโปเกมอนของตนออกมาจากมอนสเตอร์บอล และเป็นภาคแรกที่ตัวละครหลักจะออกมาไม่ครบทุกคนในบางตอน นอกจากนี้โปเกมอนของเขตอโลล่าบางสายพันธุ์ยังมีร่างอโลล่า (อโลล่าฟอร์ม) ซึ่งจะมีแตกต่างทั้งร่างกายและธาตุของโปเกมอน และในเขตอโลล่ายังสามารถให้โปเกมอนใช้ท่าไม้ตาย Z (Z-Move) ผ่านกำไล Z-Ring ได้อีกด้วย แต่การจะได้ใช้กำไล Z-Ring จะต้องมีการตระเวนเกาะเพื่อแบทเทิลกับจ้าวเกาะ และหัวหน้าโปเกมอน ซึ่งถ้าชนะก็จะได้ Z-Crystal มาใส่ Z-Ring
ในซีซั่นที่ 21 จะเป็นการปรากฏตัวขึ้นของมูลนิธิเอเธอร์ และโปเกมอนปริศนา คอสม็อก และเชื่อมโยงไปถึงการก่อตั้ง "อัลตร้าการ์เดี้ยนส์"หมายเหตุ
หมายเหตุ
หมายเหตุ
พ็อกเก็ตมอนสเตอร์ ซันแอนด์มูน ออกอากาศครั้งแรกในประเทศญี่ปุ่นเมื่อวันที่ 17 พฤศจิกายน ค.ศ. 2016 ออกอากาศทุกวันพฤหัสบดีเวลา 18:55 น. - 19:25 น. ทางสถานีโทรทัศน์ทีวีโตเกียว อย่างไรก็ตามวันที่ 7 ตุลาคม ค.ศ. 2018 ได้ย้ายวันและเวลาออกอากาศเป็นทุกวันอาทิตย์เวลา 18:00 น. - 18:30 น.
ในส่วน ประเทศไทย ทรูวิชันส์ได้เป็นผู้ถือลิขสิทธิ์โปเกมอน และได้มีการนำพ็อกเก็ตมอนสเตอร์ ซันแอนด์มูน มาออกอากาศ โดยออกอากาศครั้งแรกผ่านทางช่อง ทรูสปาร์ก JUMP เมื่อวันที่ 22 เมษายน 2560 ทุกวันเสาร์ เวลา 09.00 น. และออกอากาศทางช่อง ทรูโฟร์ยู เมื่อวันที่ 7 พฤษภาคม 2560 ทุกวันอาทิตย์ เวลา 08.00 น. นอกจากนี้ยังออกอากาศทางช่องดิสนีย์แชนแนลอีกด้วย
แผ่นดินไหวในจังหวัดฟูกูชิมะ พ.ศ. 2559
แผ่นดินไหวขนาด 6.9 แมกนิจูด เกิดขึ้นห่างจากเมืองนามิเอะ จังหวัดฟูกูชิมะ ญี่ปุ่น ไปทางตะวันออกเฉียงใต้ เมื่อวันที่ 22 พฤศจิกายน 2559 ที่ความลึก การกระแทกมีความรุนแรงสูงสุดในระดับ VII "(แรงมาก)" ตามมาตราเมร์กัลลี ต่อมาคลื่นสึนามิไม่ทราบความสูงถูกพบห่างจากชายฝั่งเมืองอิวากิ 22 กิโลเมตร การรายงานครั้งแรกระบุว่าแผ่นดินไหวมีขนาด 7.3 แมกนิจูด ซึ่งหลังจากนั้นสำนักสำรวจทางธรณีวิทยาสหรัฐอเมริกาได้ปรับลดความรุนแรงลงไปที่ 6.9 ขณะที่สำนักอุตุนิยมวิทยาญี่ปุ่นได้ปรับเพิ่มเป็น 7.4
ซีบู
ซีบู () เป็นเมืองในแผ่นดินในรัฐซาราวะก์ ประเทศมาเลเซีย เมืองตั้งอยู่บนเกาะบอร์เนียว เมืองมีพื้นที่ 129.5 ตร.กม. ตั้งอยู่ริมฝั่งแม่น้ำราจังและแม่น้ำอีกัน อยู่ห่างจากทะเลจีนใต้ราว 60 กม. และอยู่ห่างจากเมืองหลวงของรัฐ เมืองกูชิงราว 191.5 กม. ทางทิศเหนือ-ตะวันออก ประชากรส่วนใหญ่เป็นชาวจีน โดยเฉพาะชาวจีนฝูโจว มีประชากรพื้นถิ่นอย่าง เมลาเนา มลายู และอีบัน ยังคงอาศัยอยู่บริเวณนี้ ข้อมูลประชากรในปี ค.ศ. 2010 มีประชากร 162,676 คน
เมืองซีบูก่อตั้งขึ้นโดยเจมส์ บรูก ในปี ค.ศ. 1862 โดยเขาได้สร้างป้อมในเมืองเพื่อป้องกันการโจมตีจากชาวดาจัก ต่อมาชาวจีนฮกเกี้ยนได้เข้ามาตั้งถิ่นฐานบริเวณป้อม และมีกิจกรรมการค้าในเมือง ในปี ค.ศ. 1901 หว่อง ไน เซียง (Wong Nai Siong) ได้นำผู้อพยพชาวฝูโจวจำนวน 1,118 คน จากมณฑลฝูเจี้ยนมาอาศัยอยู่ที่เมืองซีบู ทำให้เมืองซีบูขึ้นชื่อว่าเป็น "ฝูโจวแห่งใหม่" มีการสร้างตลาดและโรงพยาบาลแห่งแรกในการปกครองของบรูก โรงพยาบาลเลาคิงเฮา (Lau King Howe) และโรงเรียนเมทอดิสต์และโบสถ์หลายแห่ง สร้างขึ้นในคริสต์ทศวรรษ 1930 อย่างไรก็ตาม เกิดเหตุไฟไหม้ในเมืองซีบู 2 ครั้งในปี ค.ศ. 1889 และ 1928 และมีการก่อสร้างใหม่หลังจากนั้น ไม่มีการต่อสู้ในเมืองซีบูในช่วงที่ญี่ปุ่นเข้ามาในซาราวะก์ ในปี ค.ศ. 1941 ญี่ปุ่นได้เข้ามาสร้างที่พักอาศัยในซีบูในเดือนมิถุนายน ค.ศง 1942 และได้เปลี่ยนชื่อเมืองมาเป็น ซีบู-ชู (Sibu-shu) ในเดือนสิงหาคม ค.ศ. 1942 หลังจากญี่ปุ่นพ่ายแพ้ในปี ค.ศ. 1945 อังกฤษได้เข้ามายึดครองซีบูในฐานะคราวน์โคโลนี นี่เป็นสาเหตุที่ทำให้ชาวเมลาเนารุ่นใหม่ในซีบูไม่พอใจ เป็นผลทำให้เจ้าหน้าที่บริหารชาวอังกฤษคนที่ 2 เซอร์ ดังคัน จอร์จ สจ๊วต ถูกลอบสังหารโดย รอสลี โดบี (Rosli Dhobi) เมื่อเขามาถึงซีบูในเดือนธันวาคม ค.ศ. 1949 ต่อมารอสลีถูกแคว้นคอตายในคุกกลางกูชิงในปี ค.ศ. 1950 ลุ่มน้ำซีบูและราจังเป็นศูนย์กลางกิจกรรมของลัทธิคอมมิวนิสต์ และคงดำเนินต่อไปแม้ซาราวะก์ได้รับเอกราชในปี ค.ศ. 1963
เฟร์รอล (แคว้นกาลิเซีย)
เฟร์รอล () เป็นเมืองในจังหวัดอาโกรุญญา แคว้นกาลิเซีย ตั้งอยู่ริมฝั่งมหาสมุทรแอตแลนติก ทางทิศเหนือ-ตะวันตกของประเทศสเปน จากข้อมูลประชากรปี ค.ศ. 2014 เมืองมีประชากร 70,389 คน ทำให้เป็นเมืองที่มีประชากรมากที่สุดอันดับ 5 ในแคว้นกาลิเซีย
เฟร์รอลเป็นเมืองสำคัญในการต่อเรือตั้งแต่ในอดีต เป็นที่ตั้งกรมทางทะเลทางเหนือของนาวิกโยธินสเปน ตั้งแต่ต้นราชวงศ์บูร์บง ก่อนหน้านั้นในคริสต์ศตวรรษที่ 17 เฟร์รอลเป็นคลังแสงสรรพาวุธที่สำคัญในยุโรป ปัจจุบันเป็นที่ตั้งอู่ต่อเรือของนาบันเตีย (Navantia) รัฐวิสาหกิจต่อเรือของสเปน
เมืองนี้ยังเป็นสถานที่เกิดของจอมพลฟรันซิสโก ฟรังโก และเป็นที่รู้จักในชื่อ "เอลเฟร์รอลเดลเกาดีโย" (El Ferrol del Caudillo) ตั้งแต่ปี ค.ศ. 1938 ถึง 1982
ปลาหนีน้ำ
ปลาหนีน้ำ เป็นละครโทรทัศน์แนวโรแมนติก-ดราม่า บทประพันธ์ของ สิริมา อภิจารัน บทโทรทัศน์โดย แก้วเจ้าจอม กำกับการแสดงโดย นพพล โกมารชุน ผลิตโดย ไฟว์สตาร์โปรดักชั่น และ บริษัท ยูม่า 99 จำกัดออกอากาศทุกวันจันทร์–ศุกร์ เวลา 13.30 - 15.00 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย จันทร์จิรา จูแจ้ง, พลวัฒน์ มนูประเสริฐ และนักแสดงชั้นนำอีกมากมาย เริ่มตอนแรกวันที่ พ.ศ. 2538–พ.ศ. 2538
ปูลม (ละครโทรทัศน์ไทย)
ปูลม เป็นละครโทรทัศน์แนวโรแมนติก-ดราม่า บทประพันธ์ของ สิริมา อภิจารัน บทโทรทัศน์โดย มารยาท กำกับการแสดงโดย อดุลย์ ดุลยรัตน์ ผลิตโดย ไฟว์สตาร์โปรดักชั่น ออกอากาศทุกวันจันทร์–ศุกร์ เวลา 13.30 - 15.00 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ศรัณย์ สาครสิน, ชไมพร สิทธิวรนันท์ และนักแสดงชั้นนำอีกมากมาย เริ่มตอนแรกวันที่ พ.ศ. 2538– พ.ศ. 2538
มารูลา
มารูลา () เป็นไม้ยืนต้นในวงศ์ Anacardiaceae ใบเป็นใบประกอบ ดอกตัวผู้เป็นดอกช่อ ดอกตัวเมียเป็นดอกเดี่ยว ผลมีเมล็ดเดียว ขนาดเท่าลูกพลัม สุกแล้วเป็นสีเหลือง พบในแอฟริกาใต้ มีสารออกฤทธิ์หลอนประสาท
โรดบล็อก (มีนาคม 2016)
ดับเบิลยูดับเบิลยูอี โรดบล็อก (WWE Roadblock) เป็นการแสดงมวยปล้ำอาชีพทางดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี (WWE) วันที่ 12 มีนาคม ค.ศ. 2016 ที่สนามริโค คอลิเซียม เมืองโทรอนโต, รัฐออนแทรีโอ, แคนาดา
เครื่องตัดไฟรั่ว
เครื่องตัดไฟรั่ว () เป็นอุปกรณ์ไฟฟ้าซึ่งทำหน้าที่ตรวจจับเหตุการณ์ไฟฟ้ารั่ว และทำการตัดไฟเพื่อรักษาชีวิตของผู้ที่ถูกไฟฟ้าดูด รวมทั้งป้องกันทรัพย์สินเสียหายเนื่องจากไฟไหม้ที่เกิดจากไฟฟ้ารั่วเป็นปริมาณมาก, โดยปกติจะติดตั้งที่แผงไฟหลักของบ้านพักอาศัย หรือในส่วนของบ้านที่มีความเสี่ยงในการเกิดไฟฟ้าดูดเป็นพิเศษ (เช่นห้องน้ำที่มีการใช้เครื่องทำน้ำอุ่นไฟฟ้า, เครื่องโกนหนวด หรือเครื่องเป่าผม)
เครื่องตัดไฟรั่วมี 2 ประเภทโดยปกติ การติดตั้งเครื่องตัดไฟรั่วจะทำในลักษณะเดียวกับสะพานไฟ (ติดตั้งคั่นสายไฟเข้าวงจรที่ต้องการจะตรวจจับและตัดไฟ), เนื่องจากลักษณะนี้เอง จึงมักมีการรวมความสามารถให้สามารถตัดกระแสไฟฟ้าเกินในลักษณะเดียวกับเบรกเกอร์ปกติเข้าไปในอุปกรณ์ชิ้นเดียวกันด้วย
อัลเฟรท โยเดิล
อัลเฟรท โยเซ็ฟ แฟร์ดีนันท์ โยเดิล () เป็นพลเอกอาวุโสในกองทัพบกเยอรมัน ซึ่งทำหน้าที่เป็นหัวหน้าของเจ้าหน้าที่ปฏิบัติการของกองบัญชาการสูงสุดแห่งเวร์มัคท์ และเป็นอาชญากรสงครามในช่วงสงครามโลกครั้งที่ 2 เขาได้เซ็นสัญญาการยอมจำนนอย่างไม่มีเงื่อนไขต่อสัมพันธมิตรจากประธานาธิบดีคาร์ล เดอนิทซ์ ในปี 1945 หลังสงคราม โยเดิลมีความผิดในข้อหาสมรู้ร่วมคิดในการกระทำอาชญากรรมต่อสันติภาพ, การวางแผนการเริ่มต้นและขับเคี่ยวสงครามรุกราน, อาชญากรรมสงคราม และก่ออาชญากรรมต่อมนุษยชาติ ในการพิจารณาคดีนูเรมเบิร์ก คำสั่งหลักของเขาที่มีส่วนเกี่ยวข้องกับลายเซ็นของเขาที่มีต่อคำสั่งคอมมานโดและผู้บังคับการตำรวจ พบว่ามีความผิดจริง จึงถูกตัดสินโทษให้ประหารชีวิตด้วยการแขวนคอ เมื่อวันที่ 16 ตุลาคม 1946